Bušenjem prvog šipa simbolično su otpočeli radovi na izgradnji Fruškogorskog koridora\nTa brza saobraćajnica od Novog Sada do Rume, dužine od 47,7 kilometara, spojiće auto-puteve ka Šidu i Subotici. Ceremoniji je prisustvovao državni vrh Srbije, koji predvodi predsednik Aleksandar Vučić. Predsednik je poručio da radimo velike stvari za našu zemlju. Ambasadorka Kine Čen Bo istakla je da novi projekti pokazuju vitalnost kinesko-srpske saradnje, bez obzira sa kakvim izazovima se suočava.\n"Biće spojena čitava južna Bačka za srcem Sremskog okruga, ali i sa Mačvom i biti na koridoru koji od Rumunije vodi i ka Hrvatskoj i Republici Srpskoj. Ovo će olakšati život ljudima, kamionski prevoz, omogućiti brži prevoz, lakši, lepši i udobniji život za ljude", naveo je Vučić.\n"Skup je projekat, čim gradite mostove, najkomplikovanije tunele, tu nema malih cena i nečega što je jeftino. Danas Srbija to može, hoće i mora da podnese zato što želimo da generacijama koje dolaze ostavimo bolje puteve, dobar deo onoga što nismo uspeli da napravimo jer smo po 20-30 godina protraćili njihovog vremena", napomenuo je predsednik.\n"Možete nekog da volite ili ne volite, ali samo Koridori grade oko 400 kilometara što brzih saobraćajnica, što auto-puteva. Biće još 200 kilometara kad potpišemo Požega-Boljare. Nisam siguran da toliko grade sada Nemačka i Francuska, da ne govorim o manjim i manje uspešnim zemljama", napomenuo je Vučić.\n"To je za nas neverovatan rezultat, verujemo da možemo da idemo na +6, i na +7. Neko bi rekao to su brojevi koje Vučić izgovara, koji samo njega zanimaju, a da to nama, običnim građanima, ništa ne znači. Svaki procenat rasta više znači procenat rasta plata i penzija, znači da je Srbija bogatija i uspešnija", naglašava predsednik.\n"Njihova baza je mnogo niža nego srpska prošle godine. Uspešni smo bili, 20,5 odsto je skočilo građevinarstvo, to je ono što mora da bude vodeća snaga. Industrijska proizvodnja ide dobro, odlično, imamo još mnogo kompanija da otvorimo, one će drastično da podižu proizvodnju, usluge idu bolje nego što smo očekivali, pre svega turizam, važno je da radimo i gradimo još više", navodi Vučić.\n"Važan ekološki projekat, vodimo računa o kvalitetu života ljudi, iz srca Fruške Gore izmestićemo jedan veliki deo saobraćaja", kaže Vučić.\nizvor: Tanjug, agencije, foto: Jaroslav Pap, RTV\nbulevar evrope dunav ekonomija fruška gora fruškogorski koridor investicije irig iriški venac kać kovilj liman most Novi Sad petrovaradin ruma srbija sremska kamenica tunel vojvodina


Glavne karakteristike projekta čine Zavod za izvršenje krivičnih sankcija, pritvora i drugih mjera BiH savremenijim i sigurnijim u odnosu na sve druge ustanove slične namjene u zemlji ali i na Balkanu.\nOvo će biti jedina zatvorska ustanova na nivou BiH koja će ispunjavati evropske standarde za smještaj osuđenih, što je posebno značajno ako se uzme u obzir činjenica da postojeće entitetske zavode karakteriše problem prekobrojnosti i neadekvatnih kapaciteta. U Zavodu za izvršenje krivičnih sankcija pritvora i drugih mjera BiH, kapaciteta 348 mjesta, biće smješteni osuđenici (298 osoba) i pritvorenici (50 osoba) Suda BiH. Riječ je o najopasnijim osuđenicima i pritvorenicima, ratnim zločincima i drugim najtežim prestupnicima u svim oblicima kriminala. Objekat će imati neto površinu od oko 24.000 m2. Poseban blok biće izgrađen za agresivne zatvorenike a po potrebi će se obezbjeđivati sva potrebna ljekarska zaštita, bez napuštanja zatvorskog kruga.\nPrvobitnim projektom procijenjeno je da bi troškovi gradnje zatvora trebali iznositi oko 30 miliona KM. Međutim, nakon analize, takav projekt je odbačen, s obzirom da nije zadovoljavao evropske standarde, a što je bio jedan od uslova za dobivanje kredita. Troškovi izgradnje, prema novom projektu, usaglašenim sa evropskim zatvorskim pravilima, procijenjeni su na oko 56 miliona KM. Odlukom Vijeća ministara BiH iz novembra 2010.godine Projekat izgradnje Zavoda za izvršenje krivičnih sankcija pritvora i drugih mjera BiH uvršten je u Program višegodišnjih kapitalnih ulaganja.\nUsklađivanje sa najnovijim standardima, u smislu obezbjeđenja oko 60 m2 bruto površine po zatvoreniku (površina ćelije je 12 m2) povećalo je ukupnu površinu objekta, pa je i procjena vrijednosti izgradnje novog objekta povećana u odnosu na početni plan. U ovaj iznos, a što nije bio slučaj u prvobitnom projektu, uključena je i izgradnja pristupnih puteva, izgradnja sigurnosnih sistema vioskog nivoa, isporuka opreme, normalizacija zatvorskog života kao i obuka budućih zaposlenika.Takođe, u novi projekat uključene su mjere energetske efikasnosti i mjere zaštite okoline, što nije bilo predviđeno prethodnom projekcijom troškova.\nProjekat izgradnje Zavoda za izvršenje krivičnih sankcija pritvora i drugih mjera BiH finansira se iz domaćih, donatorskih i kreditnih sredstava.\nStruktura izvora finansiranja Projekta je slijedeća:\n6.45 MEUR iz budžeta institucija BiH (vrijednost zemljišta 1.3 MEUR)\n11 MEUR donatorska sredstva (IPA i Kraljevina Švedska)\n1.7 MEUR tehnička pomoć Evropske komisije\n19.3 MEUR kredit Razvojne banke Vijeća Evrope\n1.1 MUSD obuke budućih zaposlenika (Američka ambasada u BiH)


Nasledili višemilionske dugove - Boom93\nTakodje, neplaćen je i dug za struju od 70.000 evra, a zetečen je i dug prema Privrednom društvu „TE KO Kostolac“ od 75 miliona dinara, za koji se ne zna kako je nastao. U zahtevu se navode i nejasnoće vezane za gradnju crkve u Drmnu.\n„Za gradnju crkve TE-KO Kostolac i Unija vozača dali su po 20.000 evra, a donacije su uplaćivali i meštani. Zato treba ispitati koliko je koštala gradnja crkve, ako se zna da je pre toga plaćeno preduzeću koje je trebalo da je završi po sistemu „Ključ u ruke“, navodi se u zahtevu MZ Drmno.\nSporna su i davanja u zakup prostorija ove mesne zajednice, jer su zakupci napravili dug za grejanje od 1,6 miliona dinara. „Jedan lokal izdat je za samo 100 evra mesečno provajderu kablovske televizije «Alteko», koji se priključio na struju Doma kulture, a mesečni trošak za to je 400 evra“, navodi se u zahevu.


Bakarna lak žica, bakarni limovi, mesingani limovi – Maneks obojeni metali - VirtualniGrad.Com\nBakarna lak žica, bakarni limovi, mesingani limovi – Maneks obojeni metali\nVi ste ovde > Početna / Bakarna lak žica, bakarni limovi, mesingani limovi – Maneks obojeni metali\nPotrebne su vam bakarne lak žice, bakarni limovi, šine i šipke, mesingani limovi, bakarne cevi, instalacioni kablovi, bakarne katode i žice ili sekundarne sirovine? Dugo ste tragali gde sve što vam je potrebno za posao kojim se bavite pronađete, od sada obezbedite dobavljača od poverenja, na čijem se lageru obojeni metali nalaze uvek u potrebnoj količini, obliku i dimenziji.\nVeleprodaja obojenih metala Maneks, je firma iz Novog Sada i mesto na kojem možete pronaći kompletnu ponudu obojenih metala za vaše lakše poslovanje. Za sve informacije o prodaji i otkupu bakra pozovite nas na kontakt telefon: 021 67 74 470 – Maneks doo Novi Sad.\nDa biste mogli svoj posao kvalitetno da obavite, od velikog je značaja da materijal koji koristite bude kvalitetan, uvek dostupan, i brzo dopremljen. Maneksov lager je ogroman i na njemu se nalaze:\nBakarni limovi, bakarne šine i šipke\nMesingani limovi, mesingane šine i šipke\nBakarne katode i bakarne žice\nRoba koju prodajemo je kvalitetna, različitih, proverenih domaćih i stranih proizvođača.


KULTIM - književnost, poezija, stvaralaštvo, kultura » Blog Archive » USKORO DUETI DŽEKSONA I MERKJURIJA\nUSKORO DUETI DŽEKSONA I MERKJURIJA\nFredi Merkjuri na jednom od koncerata 1978. godine (Foto: wikipedia.org, Carl Lender)\nGitarista grupe Queen, Brajan Mej potvdio je da će na jesen ove godine biti objavljeno nekoliko pesama koje su pre 30 godina zajedno snimili Majkl Džekson i Fredi Merkjuri.\nTri pesme koje su Majkl Džekson i Fredi Merkjuri snimili 1983. godine biće dostupni obožavaocima grupe Queen za dva meseca, a kako je objasnio Brajan Mej biće to neke “vrlo zanimljive stvari”. Fredi Merkjuri i Majkl Džekson su te pesme snimili pre 30 godina u Kaliforniji, verovatno planirali da objave čitav album, ali se to nije desilo zbog toga što nisu mogli da obezbede potrebno vreme za snimanje ostalih pesama koje bi se našle na ploči.\nDžim “Majami” Bič, Merkjurijev advokat koji je kasnije postao i menadžer grupe Queen, tim je povodom rekao da su on i Fredi Merkjuri bili šokirani kada je Majkl Džekson u studio gde su snimane peme sa sobom doveo pravu lamu.\n“Fredi me je nazvao telefonom i rekao: Čoveče možeš li da dođeš u studio, moraš da me odvedeš odavde, snimam pesmu sa lamom, ovo je neverovatno”, kazao je on.\nU međuvremenu, glumac Saša Baron Koen se povukao iz produkcije biografskog filma o Merkjuriju, u kojem je trebalo da glumi čuvenog pevača, zbog ozbiljnog neslaganja sa producentima i članovima grupe koji imaju poslednju reč o tome kako će biti prikazan život kontroverznog pevača koji je preminuo 1991. godine u 45. godini.


Nastavljena potraga za Monikom (VIDEO) - Društvo - Dnevni list Danas\nPočetna » Društvo » Nastavljena potraga za Monikom (VIDEO)\nNastavljena potraga za Monikom (VIDEO)\nPotraga za dvanaestogodišnjom Monikom Karimanović iz Suvog Dola nastavljena je jutros, devetog dana od kada je devojčicu na putu do škole, kako se sumnja, oteo Ninoslav Jovanović iz Malče.\n9Piše: Beta/Danas online 28. decembra 2019. 09.24 Izmenjeno: 10.17\nPotraga se, prema izvorima bliskih istrazi, odvija na više lokacija na području između Knjaževca i Svrljiga, jer je policija našla više tragova koji ukazuju da otmičar stalno menja poziciju i devojčicu skriva po šumama i napuštenim kućama.\nDirektor policije Vladimir Rebić rekao je u petak da je u potrazi učestvovalo 520 pripadnika MUP-a i stotinak lovaca i meštana Knjaževca i knjaževačkih sela.\nU potrazi svakodneno učestvuju i meštani Suvog Dola i Brzog Broda, gde Monika pohađa osnovnu školu „Dr Zoran Đinđić“.\nMajka nestale devojčice Aleksandra Karimanović zamolila je putem društvenih mreža da se obezbede autobusi, jer se porodici javio veliki broj humanih ljudi koji žele da krenu u potragu, ali ne mogu jer nemaju prevoz.\nPoslanik iz Svrljiga Milija Miletić najavio je putem društvenih mreža da će meštani Svrljiga, pre svega lovci, izviđači i planinari, danas organizovano krenuti u potragu za devojčicom.\nU svrljiškom selu Miljkovcu takođe su pronađeni tragovi boravka otmičara i male Monike, a nekoliko meštana potvrdilo je da ih je videlo.\nJedan od meštana je rekao da se Jovanović raspitivao za put do knjaževačkog sela Orešca, gde su devojčica i otmičar poslednji put i viđeni.\nRebić: Od trenutka otmice Jovanović bio u prednosti u odnosu na policiju devet sati\nDirektor policije Vladimir Rebić je za RTS ispričao je detalje potrage od trenutka kada je majka Monike Karimanović prijavila njen nestanak, prošlog petka u 16.20, navodeći da je od trenutka otmice Jovanović bio u prednosti u odnosu na policiju gotovo devet sati.\n„Kad je majka prijavila nestanak, izašli smo na teren, dali objavu, sve patrole su obaveštene i imale njenu sliku. U prvom trenutku nismo imali predstavu ko je, obavljeni su razgovori sa drugovima, nastavnicima. Izvršen je uvid u kamere na tom prostoru, na jednoj lokaciji smo je videli na kamerama i dalje nismo, nije bilo kamera koje pokrivaju“, ispričao je Rebić.\n„U nekom tenutku smo saznali da je ukradeno jedno vozilo na području Malče i viđeno je u Suvom Dolu, pa smo to povezali. Vozilo je pronađeno, izvršene su forenzičke obrade u vozilu i u ponedeljak smo već znali da su oni bili u vozilu i tada je istraga usmerena ka njima“, ukazao je Rebić.\n„Na tim lokacijama pronađena su dva jastuka, dva ćebeta… Očigledno ne noći sam“, naveo je Rebić ukazujući da je do sada policija pretražila oko 50 sela i zaseoka na kojima bi Jovanović mogao da se krije sa devojčicom.\nNarednih dana očekuju se loše vreme, sneg. Direktor policije kaže da to neće uticati na policiju, ali se nada da Jovanovića hoće.\n„Imamo termovizijske kamere i kamere koje prepoznaju na osnovu toplote. Nijedan detalj se ne prepušta slučaju“, navodi Rebić.\nMonika Karimonović, Otmica, potragaBeograd\n28. decembra 2019. u 10.59\n500 ljudi ih traži, uz upotrebu termovizijskih kamera, na području 4-5 sela i već 9 dana ne mogu da ih nađu. Rebiću, ostavka!\n28. decembra 2019. u 15.33\nDevojcicu ce pronaci Vucic! On se sve razume i govori kineski jezik. I od nesrece ovog deteta pravite rijalti, ili ste zaista nesposobni\nTanja ... kaže:\n28. decembra 2019. u 15.48\nProblem je u tome što je ne traže devet nego šest dana. Potraga nije počela od prvog dana kada su devojčicini roditelji prijavili da se ona nije vratila iz škole.\n28. decembra 2019. u 11.08\nUkoliko nije iscenirana cela drama oko nestanka devojčice hitno smeniti ceo policijski vrh.\nPa kakva je to policija koja ne može 10 dana da nađe mentalno zaostalu osobu??? 500 policajaca traži osobu koja je provela 20 godina u zatvoru. Pa on je izgubljen u vremenu i prostoru\n28. decembra 2019. u 11.51\nOtmičar kao da se u ,, SNS “ učlanio .\n28. decembra 2019. u 13.05\nDirektna poruka teroristima:Nema zime u Srbiji!\n28. decembra 2019. u 17.09\nČlan njenica da osoba sa posebnim potrebama uspeva da uzbegne poteru je logičan ishod partijskog zapošljavanja u MUP-u, sudovima i svim drugim instancama gde država isplaćuje plate (nekada bi se reklo zarade, kada su zaposleni zaradjivali, sada dobijaju plate).\n28. decembra 2019. u 19.49\nOvo boga mi ne vodi nicem dobrom na vise strana i u vise pravaca.U Japanu bi do sada citav policijski vrh izvrsio harakiri…\n28. decembra 2019. u 20.45\nKod naših političara mogu samo pečeno jagnje i prase da se prinesu kao žrtve.


Maj 04, 2015 12:05\nSelaković je rekao da je potpisivanje Memoranduma samo jedna od uzlaznih lestvica napredovanja - političkih, ekonomskih odnosa između dve zemlje, ali i početak gradnje boljih i kvalitetnijih odnosa između dva ministarstva i stvaranje uslova za bolji i progresivniji odnos dva pravosuđa.\n"Potpisali smo memorandum koji na prvom mestu ima za cilj uspostavljanje saradnje u konkretnim stvarima i na konkretnim pitanjima kao što je podrška Srbiji u pregovaračkom postupku u pravcu evropskih integracija, reformi pravosuđa, zajedničkih obuka i edukacije službenika, ali i unapređenju nacionalnih manjinskih prava u sveri pravosudnog, odnosno, sudskog i javnog tužilačkog sistema u Srbiji", rekao je Selaković.\nOn je podsetio da su 2010. godine Mađarska i Srbija potpisale Sporazum o promovisanju evropskih integracija Srbije koji je prethodnih godina unapređen i dao je vidljive rezultate .\nPrema Selakovićevim rečima, Memorandum je samo produžetak te saradnje.\nMinistar je podsetio i da je prethodno razgovarao sa kolegom Tročanji dodajući da je sastanak bio konstruktivan, a da se govorilo na više različitih tema.\n"Dogovorili smo se da imenujemo lica za vezu koja će biti pri ministarskim kabinetima i da najmanje jednom mesečno održavamo zajedničke sastanke na različite teme, unapređujemo međunarodni pravni saobraćaj koji postoji između dve zemlje", rekao je Selaković dodajući da je dosta tema načeto.\nOn je najavio i da će u toku godine Ministarstvo pravde slati stručna lica na obuku u Ministarstvo pravde Mađarske koje ima veliki značaj i iskustvo kako u postupku evrointegracija tako i u primeni standarda.\nTročanji je rekao da Mađarska izuzetno ceni put koji je Srbija prešla proteklih godina te da mađarska vlada želi da pomogne u tome.\nOn je naveo da delom zavidi, a delom ne zavidi ministru Selakoviću na položaju na kom se nalazi u procesu evrointegracija.\nKako kaže, zavidi mu na tome što se radi o poglavljima od izuzetnog značaja u evropskim integracijama i pregovorima jer je za jednog ministra pravde posebna odgovornost znači raditi na tim poglavljima.\n"Istovremeno mu ne zavidim jer znam da je to jako težak zadatak jer se mešaju politički elementi i pravni", zaključio je Tročanji.


Damask: Vojska pucala na sahrani\nAnti-vladini demonstranti na sahrani ubijenih u ranijim protestima u Damasku\nAktivisti tvrde da su sirijske snage bezbednosti otvorile vatru na demonstrante koji su se nalazili u posmrtnoj šetnji u prestonici Damasku.\nOčevici navode da je do pucnjave došlo tokom sahrane trojice ljudi koje su bezbenosne snage ubile za vreme protesta dan ranije. Takođe, očevici i aktivisti kažu da su hiljade ljudi prisustvovale sahrani u četvrti Meze. Oni tvrde da je bar jedna osoba ubijena, dok je nekoliko ranjeno, ali da tačan bilans žrtava nije poznat.\nRanije danas, zamenik ministra spoljnih poslova Kine Žai Džun pozvao je sve strane u sukobu da prekinu sa nasiljem i omoguće da se mirno nastavi sa izbornim procesom. Žai se obratio medijima posle susreta sa predsednikom Sirije Bašarom al-Asadom i poručio da Kina poziva vladu, opoziciju i sve naoružane da odmah prekinu nasilje. On je rekao da se Peking nada da će predstojeći referendum o novom ustavu i parlamentarni izbori proteći mirno.\nI Kina i Rusija odbili su da osude Siriju zbog obračuna sa demonstrantima, u kojima je od marta prošle godine stradalo više od šest hiljada ljudi. Generalna skupština Ujedinjenih nacija usvojila je rezoluciju, za koju je glasalo 137 zemalja, od ukupno 193 članice, kojom se autokratska vlada predsednika Asad poziva da "odmah okonča napade na civilno stanovništvo".


Održana javna diskusija o uključivanju građana i organizacija u proces evropskih integracija | Energetski portal Srbije\nOdržana javna diskusija o uključivanju građana i organizacija u proces evropskih integracija\nU sredu 23. marta 2016. godine u Beogradu održana je javna diskusija o pozitivnim primerima iz Republike Hrvatske u jačanju uloga organizacija civilnog društva i uključivanju građana i organizacija u proces evropskih integracija.\nDržavni sekretar Ministarstva poljoprivrede i zaštite životne sredine gospođa Stana Božović izjavila je da jedini pristup koji garantuje najviši stepen uspešnosti primene politike jedne države, samim tim i politika zaštite životne sredine, jeste pristup koji omogućava učešće svih zainteresovanih strana, javnost u radu i najviše demokratske principe donošenja odluka. Ona je istakla da institucionalni grantovi nevladinim organizacijama, koje finansira Švedska razvojna agencija (SIDA) i sprovodi Regionalni centar za životnu sredinu, imaju za cilj da pomognu u razvoju kapaciteta za pripremu, zagovaranje, primenu, nadzor i razmenu znanja i politika u oblasti zaštite životne sredine. Navela je i da veći stepen uključenosti građana i njihovih predstavnika u proces donošenja odluka predstavlja jedan od prioriteta vlade.\nNa skupu je istaknuto i da je Ministarstvo poljoprivrede i zaštite životne sredine proteklih godina raspisivalo poziv za finansiranje organizacija civilnog društva čija je prosečna vrednost bila oko 20 miliona dinara godišnje. Kroz pomenuti poziv finansirani su projekti upravljanja otpadom, zaštite voda, zaštite zemljišta, podizanja svesti o značaju očuvanja životne sredine, a koji su u različitoj meri poboljšali stanje životne sredine u Srbiji.\nJavnu diskusiju organizovali su Regionalni centar za životnu sredinu za Centralnu i Istočnu Evropu i Kancelarije za saradnju sa civilnim društvom.\nMinistasrtvo poljoprivrede i zaštite životne sredine\nKancelarije za saradnju sa civilnim društvom


Jeremićeva stranka skuplja potpise protiv članstva Kosova\nTanjug 28. jula 2018. 12:35\nBEOGRAD – Narodna stranka (NS) počela je danas akciju prikupljanja potpisa građana protiv sporazuma kojim bi Srbija, kako navode u NS, Kosovu omogućila da dobije stolicu u UN i time priznala nezavisnost južne pokrajine.\nAkcija „Jedan potpis menja sve“ od danas se sprovodi u Beogradu, Novom Sadu, Nišu i Kragujevcu.\nPredsednik Narodne stranke Vuk Jeremić rekao je da je cilj inicijative da se aktuelnoj vlasti pošalje poruka da su građani Srbije protiv članstva Kosova u UN i najavio da će prikupljanje potpisa trajati nedeljama i u svim delovima Srbije.\n„Ne može ništa biti dalje od istine da je članstvo Kosova u UN neophodno da bi se sačuvali mir i stabilnost u regionu. To nije istina“, rekao je Jeremić novinarima ispred štanda NS u Knez Mihailovoj ulici.\n„Ukoliko bude stavljen potpis na sporazum koji podrazumeva stolicu Kosova u UN, to će za efekat imati priznanje državnosti Kosova od strane Srbije“, naveo je Jeremić.


04.06.2018 u 16:34\nTabaković: Ne reagujem na pritiske bankara\nGuverner Narodne banke Srbije (NBS) Jorgovanka Tabaković kaže da Predlog zakona o međubankarskim naknadama i posebnim pravilima poslovanja po platnim transkacijama omogućava da država preko NBS obezbedi sigurnost platnih transkacija u kojem građani imaju niže troškove. „Ali i sigurnost da ni zbog čije nepažnje, namere ili bilo čega, neće doći do blokade platnog sistema”, rekla je Tabaković u parlamentu odgovarajući poslanici DS Gordani Čomić šta donosi član 9. tog zakona. Tabaković je odbacila tvrdnje da je taj član Predloga zakona diskriminatorski. Čomić je pitala da li bi po članu 9. značilo da bi sve međunarodne platne šeme bile primorane prvo da osnuju pravno lice u Srbiji, a zatim da dobiju licencu od NBS da bi se kvalifikovali kao operateri sistema platnog prometa, te da\nGuvernerka NBS: Inflacija trenutno 1,1 odsto\nInflacija u Srbiji je niska, trenutno iznosi 1,1 odsto međugodišnje, i nakon većeg usporavanja nego što je očekivano tokom prva četiri meseca 2018. godine očekujemo da će blago krenuti uzlaznom putanjom. Predviđamo da će u ovoj godini biti bliže donjoj granici, koja iznosi 1,5 odsto. Približavanje inflacije centralnoj vrednosti cilja od tri odsto očekujemo u drugoj polovini 2019. godine, izjavila je juče Jorgovanka Tabaković, guverner Narodne banke Srbije (NBS) na predstavljanju majskog Izveštaja o inflaciji dodajući da su na veće usporavanje inflacije uticale i niže uvozne cene od očekivanih, kao i niski troškovi u proizvodnji hrane. Guvernerka je rekla da se pozitivni ekonomski trendovi nastavljaju, a da se oni očekuju i u ostatku godine.\n03.04.2018 u 08:13\nKako se navodi na sajtu NBS, preduzete su i sve neophodne mere kako bi se poslovi platnog prometa i raspolaganje sredstvima deponenata i štediša neometano nastavili u Banci Poštanska štedionica a. d., Beograd, koja preuzima poslovanje Jugobanke. Pre donošenja ove odluke, preciziraju u NBS, imovinu i obaveze Jugobanke preuzela je Banka Poštanska štedionica a. d., Beograd, u skladu sa ugovorom zaključenim između ovih banaka, a na osnovu zaključka Vlade Srbije, s obzirom na to da je Republika Srbija većinski krajnji vlasnik u obe banke. Time se, dodaju u NBS, obezbeđuje kontinuitet dosadašnjeg poslovanja u mreži filijala i drugih organizacionih delova Banke od strane Banke Poštanske štedionice, kao i kako kažu, zaštita interesa klijenata Banke, ali i njenih zaposlenih. Izvršni odbor\n22.02.2018 u 13:37\nNarodna Banka Srbije: Uspešno okončan stendbaj aranžman sa MMF-om\nTrogodišnji stendbaj aranžman koji je Međunarodni monetarni fond (MMF) odobrio Srbiji 23. februara 2015. godine, u iznosu od 935,4 miliona specijalnih prava vučenja (oko 1,2 milijarde evra), danas je uspešno okončan, saopštila je Narodna banka Srbije (NBS). Sprovođenjem dogovorenog ekonomskog programa ostvareni su ciljevi u pogledu postizanja makroekonomske ravnoteže, pre svega uspostavljanjem održivosti javnih finansija, unapređenjem otpornosti finansijskog sektora i jačanjem konkurentnosti i privrednog rasta, navodi se u saopštenju NBS. Ostvareni rezultati ekonomskog programa su u velikoj meri, kako poručuju iz NBS, prevazišli očekivanja, pri čemu je ekonomska aktivnost beležila kontinuirani rast, dok je realni bruto domaćeg proizvoda veći u odnosu na period pre izbijanja svetske ekonomske\n20.02.2018 u 13:01\nSvetska banka: Završetak reformi - dinamičniji rast Srbije\nVlada Srbije je posvećena reformskoj agendi, ali izazov sada je da obezbedi završetak reformi koje će doprineti dinamičnijem rastu, većem zapošljavanju i poboljšanju životnog standarda građana, izjavio je Stiven Ndegva, šef Kancelarije Svetske banke u Srbiji. Ndegva je, u intervjuu za novi broj Magazina Biznis, rekao da je najvažnije što je fiskalna konsolidacija bila veoma uspešna, iako i dalje na polju strukturnih reformi ima nedovršenog posla. „Dosta je toga što još treba uraditi - od reformisanja kompanija u državnom vlasništvu, zatim reforme Poreske uprave, pa sve do boljeg korišćenja zemljišta koje je u državnom vlasništvu”, izjavio je Ndegva. Sve dok je agenda strukturnih reformi nedovršena, Srbija, kako smatra, neće biti spremna da iskoristi prednosti potencijalnog većeg\n14.02.2018 u 11:00\nNBS očekuje ubrzanje privrednog rasta\nNarodna banka Srbije predviđa ubrzanje rasta bruto domaćeg proizvoda (BDP) u 2018. i 2019. godini od oko 3,5 procenata, a u srednjem roku od oko četiri odsto. Za Srbiju je posebno važno poboljšanje izgleda privrednog rasta zone evra i zemalja regiona, koje su naši važni spoljnotrgovinski partneri, i po tom osnovu očekujemo pozitivne efekte na dalji rast našeg izvoza, posebno prerađivačke industrije, izjavila je Jorgovanka Tabaković, guverner NBS na konferenciji za novinare dodajući da se istovremeno očekuje rast uvoza, pre svega opreme, usled nastavka investicionog ciklusa.\n11.01.2018 u 16:27\nNBS: Na deviznom tržištu Srbije i bugarski lev i rumunski lej\nIzvršni odbor Narodne banke Srbije danas je odlučio da se na listu valuta kojima se može trgovati na deviznom tržištu u Srbiji, i u formi deviza i u formi efektivnog stranog novca, uvedu dve nove valute - bugarski lev i rumunski lej, saopštila je NBS. Takođe će Odlukom Izvršnog odbora o vrstama deviza i efektivnog stranog novca koje se kupuju i prodaju na deviznom tržištu Srbije, koja stupa na snagu 1. februara, biti omogućena trgovina u formi deviza onim valutama kojima je do sada bila omogućena trgovina samo u formi efektivnog stranog novca, i to mađarskom forintom, poljskim zlotom, češkom krunom, konvertibilnom markom i hrvatskom kunom. Navedeno je da će i kuvajtski dinar ponovo biti uveden na kursnu listu za devize NBS. Kako je obrazloženo, pri donošenju odluke o uvođenju\n30.12.2017 u 10:43\nTabaković: Stabilnost postala simbol za stanje u državi\nUspešno završena osma revizija aranžmana iz predostrožnosti sa Međunarodnim monetarnim fondom i priznanja međunarodnih rejting agencija za postignute makroekonomske rezultate u Srbiji, dva su osnovna, nerazdvojiva događaja koja su obeležila godinu za nama, ocena je guvernerke Narodne Banke Srbije Jorgovanke Tabaković. Tabaković za Tanjug objašnjava da su ovi uspesi rezultati rada i NBS, te da je većina realizovanih ciljeva uticala na to da kurs dinara ostane na stabilnom nivou i da, kako kaže, stabilnost bude sinonim za stanje u državi. „U značajne rezultate bih uvrstila konačno priznanje dve rejting agencije 'Standard and Poor' i Fitča, prema kojima su makroekonomski pokazatelju u Srbiji značajno poboljšani, iako nismo članica Evropske unije, ali jesmo na putu ka EU i ostvarujemo\n29.12.2017 u 12:06\nNBS: Niska inflacija, stabilan dinar, smanjeni loši kredit\nInflacija u Srbiji je u 2017., petu godinu za redom, ostala niska i stabilna, čime je Narodna banka Srbije i u ovoj godini ispunila svoj osnovni cilj, saopšteno je danas iz NBS. Inflacioni cilj za 2017. godinu je, kako se podseća, snižen sa 4,0 odsto plus-minus 1,5 procenata na 3,0 odsto plus-minus 1,5 posto, i tokom cele godine inflacija se kretala u granicama ovog novog cilja, uz usidrena inflaciona očekivanja. Uprkos neizvesnostima koje su dolazile iz međunarodnog okruženja očuvana je relativna stabilnost kursa dinara. Tokom većeg dela godine bili su prisutni pritisci na jačanje dinara, kao rezultat znatno boljih makroekonomskih prilika u Srbiji i perspektiva domaće ekonomije - visokog priliva investicija i nastavka dinamičnog izvoza, kao i nešto većih priliva deviza tokom\n12.12.2017 u 17:40\nSavić ponovo kandidat za predsednika Saveta guvernera\nOdbor Skupštine Srbije za finansije predložio je danas parlamentu da Nebojšu Savića ponovo izabere za predsednika Saveta guvernera NBS. Savić je na sednici Odbora tokom predstavljanja kandidata rekao da će se u narednom periodu fokusirati na nastavak realizacije započetog programa monetarne fikskalne stabilizacije. „Tu bi centralna banka mogla da da doprinos da Srbija u narednom periodu ima nisku inflaciju”, kazao je Savić. Odbor je predložio parlamentu i generalnog direktora sektora za kontrolu banaka u NBS Željka Jovića za funkciju direktora Uprave za nadzor nad finansijskim institucijama NBS. Savić i Jović su bili kandidati SNS. Kandidat Dveri za obe funkcije - predsednika Saveta guvernera NBS i direktora Uprave za nadzor nad finansijskim institucijama NBS bio je Predrag\n21.01.2019 u 14:12\nMbape najvredniji fudbaler na svetu, Modrić ni u prvih sto\n21.01.2019 u 13:40\n21.01.2019 u 13:17\n21.01.2019 u 13:02\n21.01.2019 u 12:49\n21.01.2019 u 12:41\nPočelo okupljanje svetske elite u Davosu


Beogradski glas (Beta) – Gradonačelnik Šapca Nebojša Zelenović izjavio je na sednici Kongresa regionalnih i lokalnih vlasti Saveta Evrope u Strazburu da republičke vlasti, pedvođene Srpskom naprednom strankom (SNS), vrše snažan pritisak na odbornike lokalnih vlasti koji nisu pod njihovom kontrolom.\nOn je, u okviru debate „Gradonačelnici pod pritiskom“, naglasio da je osuđeni ratni zločinac Veselin Šljivančanin „ubeđivao“ Sretena Živanića, šabačkog odbornika, da promeni stranu, dok je ministar poljoprivrede Branislav Nedimović slično nastupio prema gradskom odborniku Vladanu Vujaniću.\n„U dokumentu koji sam predao Kongresu nalazi se 40 dokumentovanih izjava odbornika iz cele Srbije. Njima je nuđen novac, funkcije, ali i prećeno otpuštanjem s posla, dolaskom raznih inspekcija i kontrola ukoliko se bave privatnim poslom“, rekao je Zelenović objašnjavajući na koji način je vršeno „prekomponovanje“ lokalnih vlasti u Srbiji.\n„Cilj je da SNS, bez izbora, od opozicije postane vlast. Ovo političko nasilje u Srbiji se zove prekomponovanje. To je inače nova reč koju smo dobili u prethodnom periodu“, rekao je on.\nNaglašavajući da govori u ime Šapca, Paraćina i Čajetine, ali i u ime 448 loklanih odbornika iz cele Srbije, Zelenović je naveo da je od 2012, kada su organizovani poslednji loklani izbori u Srbiji, do danas, u 35 od 170 lokalnih samouprava došlo do „prekomponovanja“ lokalne vlasti, čime su učinjene teške povrede člana 7 stav 1 Evropske povelje o lokalnoj samoupravi.\n„Vlast na centralnom nivou sada pokušava da nas kriminalizuje i svakodnevno smo izloženi medijskom linču. Centralna vlast zloupotrebljava policiju, tajnu službu i vrši pritisak na sud da bi sprečila izabrane predstavnike da obavljaju svoju dužnost“, rekao je gradonačelnik Šapca.\nOn je naveo i da se ministarka Zorana Mihajlović „stalno pita“ kada će da bude uhapšen Milan Stamatović koji je šest puta biran za predsednika opštine Čajetina i protiv koga se ne vodi nijedan postupak.\n„Radi se o ozbiljnom nasilju“, naveo je Zelenović.\nOn je rekao da navodi gradonačelnika Šapca nisu istiniti, te da se centralna vlast u Srbiji prema svim opštinama odnosi „ravnopravno i izbalansirano“.\n„Nijedna opština nije zanemarena i medju brojnim argumentima koji govore u prilog tome je i da je država obezbedila investicije u vrednosti od 10 miliona evra za otvaranje fabrike Jazaki i nova radna mesta“, rekao je Perišić.\nOznakegradonačelnik Šapca Kongresa regionalnih i lokalnih vlasti Naslovna-centar Naslovna-traka Nebojša Zelenović Šabac Savet Evrope Strazbur\nUgljanin još neće u penziju


01. 07. 2014. Ministri Stefanović i Pinter potpisali tri implementaciona protokola\nMinistar unutrašnjih poslova Republike Srbije dr Nebojša Stefanović potpisao je danas sa ministrom unutrašnjih poslova Mađarske Šandorom Pinterom tri implementaciona protokola koji će unaprediti saradnju naših graničnih policija i doprineti boljem životu građana u pograničnim oblastima.\nMinistri su potpisali Protokol o osnivanju zajedničkog kontakt centra na prelazu Horgoš-Reske, Procedure o vršenju granične kontrole na prelazu Bački Vinogradi-Ašothalom, kao i Metodologiju sprovođenja jedinstvenih zadataka o vršenju zajedničkih graničnih patrola. Ministri Stefanović i Pinter složili su se da će potpisivanje ovih protokola doprineti većoj bezbednosti Srbije i Mađarske.\nTokom razgovora, ministar Stefanović se zahvalio kolegi iz Mađarske na podršci u evropskim integracijama, informisao ga o napretku pregovora u okviru poglavlja 24 i zamolio ga za pomoć u prenošenju iskustava u pregovorima, na šta je ministar Pinter pozitivno odgovorio. Ministar Stefanović izrazio je nadu da će Srbija zvanično otvoriti pregovore u okviru poglavlja 23 i 24 početkom sledeće godine.


Kako se staramo o naučnom podmlatku - Dnevni list Danas\nPočetna » Novo » Dijalog » Lični stavovi » Kako se staramo o naučnom podmlatku\nKako se staramo o naučnom podmlatku\nZapošljavanje mladih naučnika je postavljeno kao jedan od prioriteta Ministarstva prosvete proteklih godina kako bi se poboljšao položaj mladih stručnjaka i smanjio „odliv mozgova“. Međutim, kako pokazuje nedavno istraživanje „Nacionalni dijalog u oblasti društvenih nauka u Srbiji, 2014-2016“, sprovedenog u okviru Regionalnog programa podrške istraživanjima u oblasti društvenih nauka (RRPP), mladi koji su završili postdiplomske studije u inostranstvu često nailaze na poteškoće u nalaženju posla nakon povratka. Rezultati predstavljeni u nastavku dobijeni su na fokus grupi održanoj u maju u okviru ovog projekta. Ta grupa je okupila istraživače koji su se vratili sa studija u inostranstvu u proteklih nekoliko godina.\n0Piše: Gazela Pudar Draško 02. jula 2014. 16.29\nAlarmantno je da se mladi stručnjaci većinom vraćaju u Srbiju zato što su na to primorani, a ređe dobrovoljno. Iako smatraju da bi ukoliko dobiju posao naučnog istraživača u Srbiji imali nešto bolji položaj nego u inostranstvu, oni bi se ipak pre opredelili za rad u inostranstvu. „Kada bih znao da imam priliku da tamo negde radim kako treba i da imam dobre radne uslove, ne bih se razmišljao ni tri minuta da li da odem odavde“, tvrdi jedan od mladih istraživača.\nNajčešće na odluku o povratku iz inostranstva utiče isticanje vize za školovanje. Mogućnost da se viza produži na dodatnih godinu ili dve je materijalno iscrpljujuća za mlade istraživače, jer se gube privilegije i povlastice koje imaju kao studenti, a boravak u zemlji nastavlja bez zaposlenja i uz dodatne troškove življenja. Drugi razlog za povratak je nemogućnost zapošljavanja u inostranstvu. Iako je zaposlenje cilj mnogih mladih istraživača, ugovori koji se potpisuju na ograničen broj godina se najčešće ne obnavljaju. „I ja sam se vratila, jer mi je viza istekla posle četiri godine. Postoji način da se postdoktorska viza produži za još godinu, ali nema smisla ni finansijske logike, ni nekog zadovoljstva gde me realno neće na tržištu rada. Moja tema je vezana za Balkan i Srbiju, i nema mesta za to što sam inače htela da radim“, ističe još mlada doktorantkinja koja se vratila iz Britanije.\nVeliki broj mladih naučnika smatra da situacija nije sjajna ni izvan Srbije, jer je ekonomska kriza smanjila fondove za nauku. Sa druge strane, povećan je broj mladih istraživača iz celog sveta koji traže svoje mesto pod akademskim nebom u Evropi. No, i pored problema sa kojima se tamo suočavaju, ističu da su uslovi za naučni rad u Srbiji izuzetno teški za one koji odluče da se vrate, ali i one koji su svoje diplome stekli ovde. Uslovi istraživačkog rada su mnogo lošiji nego u zemljama Evrope u kojima su bili na postdiplomskim studijama, jer prvenstveno nema novca za nauku. Nedostatak sredstava oseća se i u odnosu prema povratnicima, jer se ističe da ne postoje programi koji bi im omogućili da u svojoj zemlji rade u naučnoj oblasti za koja su se školovali. Jedini primer pozitivnog pristupa povratnicima je program sufinansiranja radnih mesta istraživača-povratnika Pokrajinskog sekretarijata za nauku i tehnološki razvoj Vojvodine. Ukazuje se da postoji potreba za finansiranjem konkretnih istraživačkih projekata mladih istraživača. Na ovaj način bi se podstakao povratak mladih naučnika, kao i poboljšao naučni rad i kvalitet radova u Srbiji.\nPovratnici se susreću i sa otporom domaće naučne zajednice. Ovakvo stanje se uočava ne samo među kolegama, već i kod profesora na fakultetima, direktora instituta za koje se veruje da imaju veliku moć da utiču na dalje angažovanje i napredovanje. Ocenjuje se da je klima u Srbiji još uvek izrazito hijerarhijski orijentisana, sa jakim uticajem starije generacije profesora, čija je reč često presudna za dobijanje radnog mesta. Ovakva atmosfera nije stimulišuća za mlade koji su svoje diplome stekli izvan granica zemlje, a posebno na svetski priznatim fakultetima, jer se „uspeh teško prašta“. Ipak, mladi istraživači se slažu da diplome inostranih fakulteta ne treba da imaju prednost nad onima stečenim u Srbiji. Neophodno je da se stvori klima koja će sve mlade ljude sa diplomama, dobijenim bilo u inostranstvu ili u Srbiji, tretirati podjednako i da će se izbor za zaposlenog/učesnika na projektu sprovodi isključivo prema znanju i iskustvu. Ovo, nažalost, još nije slučaj, jer se ističe da prilikom odabira zaposlenih, tj. učesnika na projektima vlada jak protekcionizam po političkoj osnovi ili preko prijateljskih i rodbinskih veza, kao i netrpeljivost prema onima za koje se smatra da mogu „ugroziti“ nečiji položaj.\nImajući u vidu da postoji opšti konsenzus da su glavni resurs Srbije naučnici, istraživači i stručnjaci koji ostvaruju kvalitetne naučnoistraživačke rezultate, jednoglasan je zaključak da je potrebno obezbediti povećanje ulaganja u nauku i znanje i fer i transparentne uslove angažovanja.\nAutorka je istraživačica saradnica Instituta za filozofiju i društvenu teoriju u Beogradu\nPredsednik opštine Paraćin objavio da priprema dokumentaciju o pritiscima SNS\nhttps://t.co/B5jXVmfZ15 via @OnlineDanas\nPredsednik Kosova Hašim Tači izjavio je danas u Budvi da će Kosovo formirati svoju vojsku i da Srbija neće imati pr… https://t.co/eg24kT8mlI\nŠirom Francuske danas su održani sindikalni protesti zbog smanjenja plata u javnom sektoru i reformi koje sprovodi… https://t.co/z0OuFeTam2


"ALO": OPOZICIJA I ZAPAD SPREMAJU PUČ U SRPSKOJ | SRNA\n"ALO": OPOZICIJA I ZAPAD SPREMAJU PUČ U SRPSKOJ\nBEOGRAD, 21. SEPTEMBRA /SRNA/ - U Banjaluci se sprema krvoproliće, koje ima za cilj da spriječi održavanje izbora i pobjedu koalicije koju predvodi Milorad Dodik, piše beogradski list "Alo".\nPozivajući se na izvore iz Republike Srpske, list navodi da "iza tog haosa koji se sprema" stoje moćne zapadne službe i opozicionari "koji su brutalno zloupotrijebili jednu ljudsku tragediju i patnju oca samo sa jednim ciljem - da se `sruši` Milorad Dodik i spriječi pobjeda njegovog kandidata na predsjedničkim izborima u Republici Srpskoj".\nUoči istorijske posjete ministra spoljnih poslova Rusije Sergeja Lavrova Banjaluci najavljena je drastična radikalizacija protesta koji mjesecima traju u Republici Srpskoj, koji, iako ih predvodi otac tragično preminulog mladića Davida Dragičevića, odavno nemaju veze sa istjerivanjem pravde u tom nesrećnom slučaju, piše beogradski "Alo".\nIzvor lista navodi da su protesti tipičan primjer manipulacije tragedijom jednog djeteta, gdje zapadne obavještajne službe zajedno sa opozicijom u Republici Srpskoj koriste bol Davidovog oca kao sredstvo za ostvarivanje svojih ciljeva.\n"Otac sada više ne iznosi samo zahtjeve da se nađu ubice njegovog sina, nego optužuje predsjednika Dodika i čelnike MUP-a da su zapravo oni ubice, najavljuje revoluciju i krvoproliće, govori da će tražiti pomoć BiH i iznosi tipične političke stavove koje mu neko servira", navodi izvor lista.\nPrema istom izvoru, na skupovima su više puta primjećivani ljudi iz ambasada Velike Britanije, SAD i drugih, a "Davor Dragičević je izmanipulisan čovek".\n"Najavljuju radikalizaciju kako se bliže izbori, svesni su zapadnjaci da opozicija nema šanse, a njima ne treba Dodik koji čvrsto brani Srpsku, nego neko neuporedivo mekši. Oni potpiruju oca koji ne zna šta radi", naveo je ovaj izvor.\nOn upozorava da "narednih dana može svašta da se dogodi" budući da "žele nemire da izbori ne bi mogli da se održe, jer rezultati istraživanja javnog mnjenja pokazuju da pobeđuje koalicija koja je sada na vlasti".\n"Da Zapad šalje poruke, to je jasno, jer se sve ovo dešava pred tako bitnu posjetu Lavrova", rekao je izvor lista.\nDa su ove informacije tačne, navodi "Alo", potvrđuje stručnjak za bezbjednost Dževad Galijašević koji najavljene nemire karakteriše kao "konačni obračun Zapada i Bakira Izetbegovića sa najvećim neprijateljem Dodikom".\n"Situacija nije nimalo naivna, na tim protestima koji će da se radikalizuju svakodnevno su ljudi iz opozicionog bloka, tu je ekipa iz grupe `Restart`. Jasno je da su ti protesti najjače i jedino oružje probosanske i proameričke struje protiv Dodika", rekao je Galijašević.\nOn napominje da je tu i izvještaj Stejt dipartmenta o terorističkoj prijetnji u kojem je BiH dobila "strašne šamare i kritike, pa ovako ozbiljna američka upozorenja Izetbegoviću moraju da se prikriju".\nGalijašević ističe da su posjete Lavrova i predsjednika Srbije Aleksandra Vučića veoma važne za Republiku Srpsku, ali da nekome, naravno, smetaju.\n"I to se pokušava uništiti rušenjem jedine bezbjednosne agencije u Republici Srpskoj, a to je MUP i ljudi koji rade tamo. Na djelu je specijalna operacija, asistiraju Britanci, Izetbegovićeve tajne službe, i mnogo ljudi iz opozicije zapravo haos vidi kao jedini način preuzimanja vlasti", kaže Galijašević.\nDavor Dragičević, otac ubijenog dvadesetjednogodišnjeg mladića Davida, izjavio je juče ispred Policijske uprave Banjaluka, gdje boravi već nekoliko dana, da je 25. septembar rok koji daje vlastima da uhapse ubice njegovog sina i nalogodavce ubistva, a da poslije toga preuzima pravdu u svoje ruke.\nNakon identifikacije tijela, od 26. marta na banjalučkom Trgu Krajine počela su okupljanja građana organizovana putem "Fejsbuk" grupe pod nazivom "Pravda za Davida", koja je, kako je navedeno, formirana s ciljem dolaska do istine i rasvjetljavanja "slučaja `Davida Dragičevića`".\nU AMERICI PREGOVORI O FORMIRANjU NOVOG UNIVERZITETA U BANjALUCI\nSAOBRAĆAJ BEZ ZASTOJA, OPASNOST OD ODRONA U USJECIMA


ODLUKE POKRAJINSKE VLADE: Pomoć porodicama u Baču koje su zbog požara ostale bez domova | Novosti.RS\nODLUKE POKRAJINSKE VLADE: Pomoć porodicama u Baču koje su zbog požara ostale bez domova\n12. 11. 2020. u 14:50\nPOKRAJINSKA vlada AP Vojvodine danas je donela rešenje da Opštini Bač usmeri 1,9 miliona dinara za pomoć porodicama koje su ostale bez domova, u požaru koji je izbio 23. oktobra.\nU požaru, u naselju Ekonomija u Baču, bez stanova je ostalo 16 porodica.\n- Pomoć je namenjena za obezbeđivanje smeštaja za te porodice i za troškove električne energije, dok se ne reši njihovo stambeno pitanje – navedeno je u saopštenju.\nNa sednici Pokrajinske vlade doneta su i rešenja o postavljenju podsekretara i pomoćnika u nekoliko pokrajinskih sekretarijata, kao i vršilaca dužnosti direktora u javnim preduzećima i institucijama AP Vojvodine.\nKREATIVNE “RUKE PROŠLOSTI”: U Muzeju Vojvodine interaktivne dramske radionice\n04. 11. 2020. u 23:46\nZa vršioca dužnosti direktora Javnog vodoprivrednog preduzeća „Vode Vojvodine“, do imenovanja direktora po sprovedenom javnom konkursu, imenovan je Srđan Kružević, master ekonomista.\nZa direktora Fonda Evropski poslovi AP Vojvodine imenovan je Aleksandar Simurdić, diplomirani pravnik. Doneto je i rešenje o imenovanju LJiljane Mihajlović, diplomirane menadžerke, za vršioca dužnosti direktorke Kancelarije za inkluziju Roma. Za vršioca dužnosti direktora Doma za lica sa oštećenim vidom „Zbrinjavanje” u Pančevu, postavljen je Miloš Đorđević, specijalista strukovni ekonomista iz Pančeva.\nIgor Mirović Vojvodina Pokrajinska vlada pomoć porodicama naselje Ekonomija Bač Srđan Kružević\nPARKING SA NAGIBOM: Rešenje za višegodišnji problem sa parkiranjem u Novoj Detelinari\nUZ desnu kolovoznu traku Bulevara Evrope, na strani stambene zone Detelinare od Futoške ulice do Ulice Janka Veselinovića, u toku je izgradnja jednostranog parkirališta sa kosom šemom parkiranja, u dužini od 950 metara.\n11. 11. 2020. u 06:21


Predsjednik SO ih je pozdravio i čestitao im na dosadašnjim naporima da se unaprijedi i promoviše ovaj atraktivni sport u Kolašinu i drugim crnogorskim gradovima. Predsjednik je odao priznanje rukovodstvu kluba na velikom požrtvovanju, entuzijazmu i ličnim finansijskim odricanjima kako bi se ovaj klub održao od svog osnivanja 2005. godine do danas. “Čast mi je i zadovoljstvo što sam dugo vremena bio igrač Futsal kluba Gorštak. Ovaj današnji susret je bio prilika i da se podsjetimo kako smo nekoliko godina svi zajedno ljubavlju prema ovom sportu i zajedničkim naporima i entuzijazmom održali ovaj klub. Moram istaći da sam i lično svjedočio angažovanju svih u klubu koje je imalo za rezultat ne samo podmlađivanje ekipe već i uspjeh da nekoliko njih zaigra za mladu futsal reprezentaciju Crne Gore U-19. Lokalna samouprava će nastaviti da podržava sve sportske kolektive, pa i Futsal klub Gorštak. Očekujemo da se situacija sa pandemijom Covid19 stabilizuje tokom 2021. i da Opština Kolašin i Futsal klub Gorštak naredno ljeto budu organizatori čuvenog turnira u malom fudbalu “Kolašin 2021”- najposjećejnije sportske manifestacije u Kolašinu.”\nTrener Novak Čogurić se zahvalio na prijemu i podsjetio da je Predsjednik SO bio dugogodišnji kapiten ovog kluba što mu je danas posebno zadovoljstvo. “Drago mi je i što ste prepoznali naš trud i rad, posebno uspjehe naših mlađih igrača koji su svojim igrama skrenuli pažnju selektora Futsal reprezentacije Crne Gore U-19 i kroz četiri ciklusa priprema učestvovali u pripremama ove selekcije. Naša mlada reprezentacija treba da igra kvalifikacije za Evropsko prvenstvo u Sloveniji koje su predviđene za kraj januara i nadam se da će neko od ove četvorice igrača zaslužiti mjesto u državnom timu na tom takmičenju.” On je istakao da se nada da će se podrška iz lokalne uprave nastaviti kroz sufinansiranje sportskih klubova, ali da za narednu godinu očekuje nešto veći iznos sredstava od raspodjele sportskim kolektivima za Futsal klub Gorštak.\nDirektor kluba Žarko Peković je naglasio zahvalnost Predsjedniku Skupštine zbog današnjeg prijema i lične podrške ovom klubu i sportu u Kolašinu. On je predstavio kako i u kojim uslovima Futsal klub Gorštak funkcioniše. “Organizacija utakmica našeg kluba u Prvoj futsal ligi Crne Gore je veoma zahtjevna. Troškovi su veliki i klub je do sada jedva uspijevao da te troškove podmiri. Prošle godine smo zahvaljujući sredstvima od raspodjele klubovima iz Opštine Kolašin, kao i sredstvima Ministarstva sporta opredijeljenim klubovima za posledice od korona virusa, uspjeli da saniramo brojne obaveze iz ove ali i prethodnih godina. Uspjeli smo ali i da igračima obezbijedimo kompletnu opremu – trenerke i patike za Futsal, što do sada nijesmo bili u prilici. To naglašavam iz razloga što većina igrača nije zaposlena, pa su nama ova sredstva mnogo značila. Zahvaljujući lokalnoj upravi uspijevamo da servisiramo sve obaveze kluba ali se troškovi iz godine u godinu uvećavaju. Napominjem da smo mi jedini klub u gradu koji se takmičio u proljećnom dijelu 2020. godine, jer jedino naša liga nije imala prekid zbog korona virusa. Takođe moram da istaknem da smo mi jedini kolašinski klub koji se takmiči u jednoj prvoj ligi Crne Gore, ligi čiji prvak igra kvalifikacije za UEFA ligu šampiona u futsalu.”


Komandant KFOR-a general-major Franko Federiči u posjeti Crnoj Gori\nKomandant KFOR-a general-major Franko Federiči u p...\nObjavljeno: 12.05.2021. • 12:50 Autor: Ministarstvo odbrane\nMinistarka odbrane prof. dr Olivera Injac sastala se sa komandantom KFOR-a general-majorom Frankom Federičijem.\nU fokusu razgovora bila je kontinuirana saradnja Crne Gore i KFOR-a, koja je u prethodnom periodu dodatno unaprijeđena angažovanjem predstavnika Ministarstva odbrane i Vojske Crne Gore na Kosovu. Tom prilikom, sagovornici su se osvrnuli i na trenutnu bezbjednosnu situaciju na Kosovu, saglasivši se da prisustvo KFOR-a značajno doprinosi očuvanju mira i stabilnosti, uz naglasak da je područje Zapadnog Balkana neraskidivi i integralni dio evropske i transatlantske zajednice.\nMinistarka odbrane i komandant KFOR-a posebno su se osvrnuli na situaciju u vezi sa pandemijom virusa COVID-19, zaključivši da su savezničke države pokazale visok stepen solidarnosti i jedinstva.\nMeđusobna saveznička podrška i pomoć u doba pandemije predstavljaju dokaz spremnosti NATO-a da se prilagodi svim okolnostima i ujedno pruži efikasan odgovor na sve oblike izazova i prijetnji. U kontekstu borbe protiv posljedica izazvanih pandemijom, ministarka odbrane je uputila zahvalnost NATO snagama na Kosovu na pruženoj logističkoj podršci prilikom isporuke medicinske pomoći Crnoj Gori od strane njenih saveznica.\nU okviru posjete, sa komandantom KFOR-a general-majorom Frankom Federičijem sastao se i načelnik Generalštaba Vojske Crne Gore brigadni general Milutin Đurović.\nNačelnik GŠ kazao je da vjeruje da će se nastaviti odlična saradnja Vojske Crne Gore i KFOR-a, istakavši da ta misija ima veliki značaj za stabilnost cijelog regiona. Brigadni general Đurović naglasio je da će Crna Gora i dalje doprinositi stabilnosti Kosova, podsjetivši da dva predstavnika naše zemlje učestvuju u misiji KFOR.\nbrigadni general Đurović na sastanku sa general-majorom Federičijem\nOn je upoznao sagovornika sa najznačajnijim aktivnostima koje će Vojska Crne Gore realizovati u narednom periodu, kako bi nastavila sa podizanjem operativne sposobnosti Vojske i jačala interoperabilnost sa partnerima.\nGeneral-major Federiči istakao je da je bezbjednosna situacija na Kosovu generalno stabilna, ali da uvijek postoje izazovi sa kojima se KFOR suočava na terenu.\ngeneral-major Franko Federiči\nOn je potvrdio da je saradnja sa Crnom Gorom na izuzetnom nivou, posebno u dijelu tranzita i logistike koju njihovo osoblje ima tokom prelaska preko teritorije naše države, te naglasio uvjerenje da će se ona nastaviti i u narednom periodu.\nKFOR Olivera Injac Brigadni general Milutin Đurović\nU Danilovgradu održan Dan visokih zvanica uz prikaz sposobnosti 21.11.2021.\nInjac i Eskobar: Počast stradalim Crnogorcima u I svjetskom ratu 12.11.2021.


Novak za istoriju: OSVOJIO Australijan open - deveti put!\nNajbolji teniser Srbije i sveta Novak Đoković osvojio je svoj rekordni deveti trofej na Otvorenom prvenstvu Australije, čime je “pojačao” istorijski uspeh sa najviše osvojenih titula na ovom gren slem turniru.\nĐoković je u finalu Australijan opena pobedio Rusa Danila Medvedeva sa ubedljivih 3:0.\nOvogodišnji Australijan open igrao se za nagradni fond od 80 miliona australijskih dolara, a ceo turnir obeležile su i (pre)oštre protivpandemijeske mere, na šta je zamerke imao i sam Đoković.\nIpak, same nagrade za pobednika, finalistu i polufinaliste su smanjene u odnosu na ranije godine.\nTako će srpski teniser pobedom u Melburnu “inkasirati” 2.750.000 dolara, što je za 33 odsto manja suma od prošlogodišnje nagrade na ovom prestižnom turniru.\nNovak je još ranije obezbedio još jedan istorijski uspeh. Teorijski, više niko ne može da skine Đokovića sa prvog mesta do 8. marta ove godine. Tako da će nas teniser prestići Rodžera Federera po broju nedelja na prvom mestu na večnoj ATP listi.


Sredinom juna nastavak privatizacije – na spisku “neudomljenih“ 76 preduzeća - Izazov\nRadio-televizija Srbije\t 7. juna 2021. 21:21\nNa spisku neudomljenih i dalje je 76 preduzeća.\nKada je pre dve godine prodata Luka Novi Sad, ugovorna obaveza kupca bila je ulaganje 15 miliona evra, oni su najavili 35. U međuvremenu na dunavskoj obali novi putnički terminal, lučki kran, potiskivač broda.\n"Prošla godina prošla je za ‘DP Vorld‘ kao rekordna godina što se tiče pretovara, mi smo pretovarili 1,6 miliona tona, što je više nego ikada od kada Luka Novi Sad postoji", napominje Maja Antolović, izvršna direktorka "DP Vorld" Novi SAD.\n"Galenika" je već izašla iz trogodišnjeg nadzora Ministarstva privrede.\n"Na tržištima u regiji povećana je prodaja za jednu trećinu, dok je na tržištima Evrope, Bliskog istoka i Afrike izvoz dupliran. Proizvodnja je u ovom periodu povećana za 44 procenta", ističe Jelena Parojčić, izvršna direktorka HR, "Galenika".\nZoran Pantelić, predsednik UGS Nezavisnost, Galenika kaže da su pre nekoliko dana potpisali novi kolektivni ugovor koji na kvalitetan način uređuje prava i obaveze zaposlenih i poslodavca, i sindikatima ostaje da u nekom narednom periodu rade na povećanju zarada.\nKupac PKB-a se obavezao na ulaganje 30 miliona evra. U Ministarstvu kažu da su dve trećine već uložene.\n"Ali će investiranje ‘Al dahre‘, već sada je utisak prevazići ono što je ugovorna obaveza. Pararalelno sa ovim inveticijama što su ugovorne obaveze rade i fabriku lucerke, mimo ovog ugovora, čija je vrednost 30 miliona evra, obnovili su sistem melioracija i drenaže, zanovili matična stada preko 600 novih grla", dodaje Stevanović.


Usklađivanje sistema sudske zaštite ustavnosti i zakonitosti i građanskih sloboda i prava sa evropskim pravnim standardima\nProjekat ima dva osnovna cilja.\nPrvi je kritička analiza važećih ustavnih i zakonskih rešenja u SR Jugoslaviji i Srbiji u sferi zaštite ustavnosti i zakonitosti, kao i prakse ustavnih sudova, sa stanovišta evropskih pravnih standarda i sudske prakse u zaštiti ljudskih sloboda i prava.\nDrugi cilj je priprema predloga novih ustavnih i zakonskih principa i sistema zaštite ustavnosti i zakonitosti, koji bi mogli poslužiti kao osnova za donošenje novih ustavnih i zakonskih rešenja.\nZaštita ustavnosti i zakonitosti, posebno sudska zaštita ljudskih sloboda i prava, bitna su pretpostavka izgradnje demokratskog društva i vladavine prava. Moderan i efikasan sistem ustavnog sudstva u postkomunističkim društvima nužan je kao korektor zakonodavne vlasti, a posebno kao kontrolor ustavnosti i zakonitosti propisa, pojedinčanih akata i radnji izvršnih organa koji najčešće krše ustav i zakone, uzurpiraju zakonodavnu, pa i sudsku funkciju.\nPostojećim ustavnim rešenjima u SR Jugoslaviji i Srbiji nisu dovoljno kvalitetno uređeni sistem ustavnog sudstva, nadležnosti i postupak pred ustavnim sudom. Zadržan je sistem kontrole ustavnosti i zakonitosti propisa iz vremena ranije države (SFRJ), a izostala je zaštita osnovnih građanskih sloboda i prava pred ustavnim sudom (putem ustavne žalbe kakva postoji u nemačkom pravnom sistemu).\nZakoni koji uređuju organizaciju, postupak pred ustavnim sudom i pravno dejstvo njegovih odluka, najvećim delom su preuzeti iz pravnog sistema ranije, jednopartijske države i ne odgovaraju savremenim evropskim standardima, pre svega u sferi zaštite osnovnih građanskih sloboda i prava. Sve to, kao i način izbora sudija ustavnog suda i velike mogućnosti odugovlačenja i opstrukcije sudskog postupka, omogućava upotrebu ustavnog suda u političke svrhe. Zbog toga je potrebno već sada pristupiti pripremi osnova budućih ustavnih i zakonskih rešenja u oblasti ustavno-sudske zaštite sloboda i prava građana i kontrole ustavnosti i zakonitosti propisa.\nProjekat bi se realizovao u tri faze.\nU prvoj fazi bila bi izučena ustavna i zakonska rešenja i praksa ustavnih sudova zemalja Evropske Unije (kao i Suda Evropske Unije) u sferi zaštite ustavnosti i zakonitosti i osnovnih građanskih sloboda i prava.\nU drugoj fazi bili bi formulisani predlozi mogućih ustavnih rešenja, kao i model zakona o ustavnom sudu, sudskom postupku i pravnom dejstvu odluka ustavnog suda.\nU trećoj fazi bi rezultati prethodne dve faze bili prezentirani stručnoj i široj javnosti:\nModel ovog zakona, kao i predlozi novih ustavnih rešenja u ovoj oblasti, bili bi objavljeni u posebnoj LEX-ovoj stručnoj publikaciji, a rezime osnovnih rešenja i u sredstvima javnog informisanja.\nO ovim predlozima bio bi organizovan okrugli sto, uz učešće stručnjaka za ustavno pravo i ustavno sudstvo i poznavalaca evropskih pravnih standarda i sudske prakse u zaštiti ustavnosti i zakonitosti, odnosno građanskih sloboda i prava.\nTakođe bi bilo organizovano posebno stručno savetovanje sa sudijama i advokatima u vezi sa predloženim rešenjima za postupak pred ustavnim sudom, pravno dejstvo i sprovođenje njegovih odluka.\nModeli novih ustavnih i zakonskih rešenja u oblasti ustavnog sudstva, kao i u drugim osnovnim oblastim društvenog sistema, olakšali bi i ubrzali usklađivanje celokupnog pravnog poretka sa evropskim pravnim standardima i praksom, neposredno posle stvaranja političkih uslova, to jest pobede demokratske alternative u Srbiji. Ujedno, blagovremena priprema najvažnijih sistemskih zakona mogla bi poslužiti i kao efikasno sredstvo opozicionih partija u predizbornoj promociji principa demokratskog društva i vladavine prava.\nProjekat se realizuje u periodu od 10 meseci od momenta usvajanja projekta.\nPrva faza realizuje se za 4 meseca.\nDruga faza realizuje se po završetku druge faze i traje 4 meseca.\nTreća faza realizuje se paralelno sa trajanjem druge faze i završava se najkasnije 2 meseca po završetku druge faze.


Kevin Durent – Sport\nОзнака: Kevin Durent\nAmerički košarkaš Kevin Durent postao je najbolji strelac Sjedinjenih Američkih Država svih vremena na Olimpijskim igrama. On je na meču protiv Češke zabeležio 23 poena. Košarkaš Bruklina je postigao 337 poena, poen više od do sada vodećeg Karmel Entonija. Najbolji strelac svih vremena kada su sve reprezentacije u pitanju je Brazilac Oskar Šmit sa 1093 poena, dok je na drugom…\nKošarka, Priča dana, Reprezentativna košarka, VestiKevin Durent, olimpijadaLeave a comment\nNBA liga već se etablirala kao jedna od najboljih sportskih organizacija kada je u pitanju borba protiv koronavirusa, ali se povremeno i u ovom takmičenju dogode neverovatne situacije. U noći između petka i subote svedočili smo sceni da je jedan igrač morao da bude udaljen sa terena zbog bezbednosnih protokola. I to ne bilo koji igrač, već superstar Kevin Durent!…\nKošarka, NBA, VestiKevin Durent, nbaLeave a comment


SRPSKOJ PRIVREDI USKORO DOSTUPNO 1,3 MILIJARDE EVRA\nPredsednik Vlade Srbije Mirko Cvetković izjavio je da će privredi, uskoro, kroz povoljne kredite, biti dostupno oko 1,3 milijarde evra zahvaljujući novim merama koje su zajednički pripremile vlada i Narodna banka. "Ovo je potpuno novi set ekonomskih, ovoga puta monetarnih mera, koje u ovoj godini mogu da pomognu privredi da lakše funkcioniše. Pokazalo se da je tražnja robe i usluga definitivno pala. Potrebna su zato dodatna sredstva koja će biti na raspolaganju privredi", rekao je premijer.\nOn je kazao da taj projekat sa Narodnom bankom podrazumeva smanjenje obaveznih rezervi za poslovne banke koje su spremne da obezbede veće plasmane privredi. Po njegovim rečima, trebalo bi preispitati odluku države da subvencioniše kredite u evrima i okrenuti se paketima poslovnih banaka koji su namenjeni kreditiranju u dinarima, uz ocenu da je stvoren loš odnos prema nacionalnoj valuti.\nCvetković je kazao da je potrebno vremena da se taj odnos promeni, ali da je jasno da država treba i mora da podrži dinar. "Veće poverenje u dinar postojaće kada inflacija ne bude šest već dva odsto. Pri tom, ne može se reći da je kurs nestabilan. Kako da neka država ima inflaciju jedan odsto, a druga šest odsto i da obe zemlje imaju stabilan kurs", rekao je Cvetković.\nOn je izrazio očekivanje da će se bez većih problema doći do privrednog rasta od dva odsto i dodao da ukoliko se ostvari "značajno" veći privredni rast, u drugoj polovini godine može doći do odmrzavanja zarada u javnom sektoru u nekom procentu, ili do jednokratne isplate na jesen.\nGvoreći o usklađivanju penzija za zaradama u javnom sektoru, on je rekao da su pregovori o tom pitanju ostavljeni za maj jer još nije jasno definisano da li u javni sektor ulaze i državna preduzeća, ili samo administracija, prosveta i zdravstvo. Na pitanje zašto se traži rešenje za usklađivanje penzija sa platama u javnom sektoru samo za 18 meseci, on je odgovorio da je taj period dovoljan da se saniraju posledice nakon dvogodišnjeg statusa zamrznutih penzija.\nGovoreći o prodaji nacionalnog avioprevoznika, premijer je rekao da ne veruje da će u toku ove godine biti okončan proces privatizacije "Jat ervejza". "Već dugo pokušavamo da pronađemo strateškog partnera za ovo preduzeće, koje ima velike gubitke. Vlada razgovara sa aviokompanijama i investitorima koji imaju jasan plan ulaganja u 'Jat'", dodao je on.\nMirko Cvetković izjavio je da akcija prikupljanja potpisa opozicionih stranka za raspisivanje izbora ne može izazvati nestabilnost vlade. "Akciju opozicionih stranaka vidim kao legitiman način političke borbe, koji nema poseban uticaj na rad Vlade i ne može izazvati nestabilnost", rekao je Cvetković.\nGovoreći o mogućoj rekonstrukciji Vlade Srbije, premijer je kazao da je to "večna tema", ali da se na tom planu trenutno ništa ne dešava. Na pitanje da li je kazna do 50.000 dinara za ministre zbog nalaza Državne revizorske institucije dovoljna ili je loša poruka građanima, on je kazao da su zaprećene kazne takve zato sto je tako predvideo zakon u skladu sa težinom prekršaja.\n"Nisu u pitanju kazne koje su namenski utvrđene za ministre. Prekršaji koji su pomenuti u izveštaju revizora ne odnose se na nenamensko trošenje novca, već na nepoštovanje procedura", rekao je Cvetković. On je rekao da veruje da se sada o tim procedurama mnogo više vodi računa.


Dolar ojačao posle pet nedelja, evro pao | Nova Ekonomija\nDolar ojačao posle pet nedelja, evro pao\nDolar je prekinuo petodnevnu seriju slabljenja, dok je evro pao.\nAmeričku valutu je pogurala uvis politička neizvesnost, nova runda trgovinskih tarifa između SAD i Kine i zapisnik sa poslednjeg sastanka Federalnih rezervi u kojem je signalizirano povećanje kamatnih stopa u septembru.\nVašington i Peking su zaoštrili višemesečni trgovinski rat uvođenjem dodatnih carina od 25 procenata na uzajamni uvoz proizvoda u vrednosti od po 16 milijardi dolara, što je uznemirilo investitore koji su sigurnost potražili u dolaru.\nEvro je pao za oko 0,3 odsto, na 1,1559 dolara, sa dvonedeljnog maksimuma od 1,1623 dolara.\nJen je takođe oslabio prema američkoj valuti za 0,3 procenta na 110,91 jena, usled pojačane tražnje za sigurnim dolarom.\nŠvajcarski franak je prema jedinstvenoj valuti ojačao za 0,3 procenta na 1,1374 franaka za evro, okončavši nedavni trend gubitaka. Franak je ranije tokom ovog meseca zabeležio skoro 13-mesečni maksimum prema evru od 1,1244 franaka.\nEvro se oporavio, a dolar pao nakon vesti da će Kina i SAD pregovarati\nZa godinu dana dinar ojačao 0,9 odsto prema evru\nDolar ojačao zbog mogućnosti da Tramp pooštri trgovinski rat s Kinom


Dve najjače stranke u Prištini ne mogu da podele ministarstva, a glasovi još nisu izbrojani - Sputnjik Srbija\n09:53 16 Decembar 2019\nDve najjače stranke u Prištini ne mogu da podele ministarstva, a glasovi još nisu izbrojani\n19:38 15.10.2019 Preuzmite kraći link\nDevet dana od vanrednih parlamentarnih izbora na kosovskoj teritoriji izborni rezultat još nije zvanično saopšten, a dve prvoplasirane stranke — Samoopredeljenje Aljbina Kurtija i Demokratski savez Kosova Ise Mustafe — dogovaraju podelu ministarstava i sastav nove vlade.\nPrema podacima Centralne izborne komisije, preostalo je da se izbroji još oko 19.000 glasova — 15.500 Albanaca s pravom glasa koji žive u inostranstvu i 3.500 glasova raseljenih Srba iz centralne Srbije, čije brojanje je prekinuto zbog navodnog trovanja samo Albanaca u CIK-u s ciljem da se diskredituje Srpska lista, koja je dobila najviše glasova od svih srpskih stranaka, preneo je Tanjug.\nDanas je, međutim, zvanično saopšteno da kod tih članova CIK-a nisu pronađeni tragovi otrova.\nOčekuju se i rezultati ponovnog prebrojavanja izbornih glasova u 303 opštine.\nPrema pisanju prištinske „Kohe“, dve prvoplasirane stranke se ne slažu oko broja ministarstava koja bi im pripala u budućoj vladi.\nPozivajući se na svoje izvore, ovaj medij piše da DSK ne pristaje da bude u vladi u kojoj bi dve stranke imale isti broj — po šest ministarstava, već za sebe traži resor više.\nInače, dve pobedničke stranke na proteklim izborima su u prethodnom mandatu vlasti bile najuticajnije opozicione partije, a u izbornoj trci su, navodi se, predstavile ambiciozne programe i obećale reforme i viši standard života.\nSamoopredeljenje, kao levičarska stranka, prvi put se pojavljuje kao pobednik sa najvećim brojem glasova građana sa osvojenih 25,5 odsto, kako su to pokazali prvi preliminarni izborni rezultati.\nS druge strane, desničarska stranka DSK je na drugom mestu sa, zasad, 24,8 odsto osvojenih glasova biračkog tela.\nPodseća se da je DSK već na vlasti u prištinskim institucijama, kada je bila u koaliciji sa DPK.\nSamoopredeljenje i DSK su razgovore o koaliciji vodili i uoči izbora, ali nisu uspeli da se dogovore o kandidatu za premijera.\nNakon izbora, ti razgovori dveju stranaka su obnovljeni, a prema pisanju medija, DSK želi da stranka koja ima premijera ima i manji broj ministarstava.\nKoalicija Pacoli—Ljimaj prešla cenzus, imaće šest poslanika\nDve stranke iz dosadašnje vladajuće koalicije na Kosovu i Metohiji — Socijaldemokratska inicijativa Fatmira Ljimaja i Alijansa za novo Kosova Bedžeta Pacolija, koje su na izborima nastupile u koaliciji — prešle su cenzus od pet odsto i biće deo kosovskog parlamenta, objavila je prištinska „Bota sot“, pozivajući se na izvore iz CIK-a.\nKoalicija dveju stranaka je osvojila je 5,4 odsto glasova i u parlamentu će, kako se navodi, imati šest poslanika.\nANK će u parlamentu predstavljati Pacoli i Mizejene Seljmani, dok će preostala četiri poslanička mesta pripasti Inicijativi, koju će najverovatnije predstavljati Ljimaj, Veselj Krasnići, Arberese Krasnići i Albulene Baljaj.\n08:10Papa i tajnim kanalima brani SPC od Podgorice


Volkswagen upozorio na usporavanje globalnih tržišta automobila Devetomjesečna dobit porasla 11,2 odsto zbog povećane tražnje za terenskim vozilima, škodama i poršeima, navela je kompanija čije sjedište je u Volfsburgu\n30. 10. 2019. u 17:13 Face.ba\nFolksvagen Grupa saopštila je danas da je njena dobit skočila 44 odsto u trećem kvartalu zahvaljujući profitabilnijoj ponudi vozila, ali je upozorila da globalna tržišta automobila usporavaju brže nego što je očekivano i smanjila je prognoze za godišnju prodaju.\nDobit poslije plaćanja poreza porastao je na 3,98 milijardi eura, a prihodi su porasli 11 odsto, na 61,42 milijardi eura.\nKompanija je saopštila da očekuje da će tržišta automobila da se smanjuju bržim tempom od očekivanog u mnogim oblastima u svijetu.\n"Uprkos povećanju tržištnog udela Grupa Folksvagen predviđa da će tržište automobila da se smanji brže nego što je prethodno očekivano u mnogim oblastima u svijetu", navela je kompanija u saopštenju.\nKako se navodi, prodaja Folksvagena će biti "na nivou" prošlogodišnje rekordne prodaje od 10,8 miliona vozila, mada je ranije očekivano malo povećanje.\nKompanija je zadržala svoje prognoze za dobit ali je navela da će biti u donjem djelu najavljenog raspona.


Godinu dana posle traženja autograma od "kralja" Džejmsa - igrača kome se oduvek divio, a tačno mesec dana nakon što je sa Maveriksima na svom terenu izgubio od Lejkersa, slovenački reprezentativac je revanš servirao uz istinski šou. I to protiv u tom trenutku najbolje rangirane ekipe, koja je pobedila u deset uzastopnih utakmica. Tom nizu je došao kraj upravo zbog bravura gostiju, začinjenih na "balkanski način".\nPosle lošeg prvog poluvremena, u kome je ubacio samo dva šuta od devet pokušaja, Dončić je zagospodario terenom: meč je završio sa 27 poena (šut za dva 6/13, za tri 4/10), 10 asistencija, devet skokova, tri blokade i sedam izgubljenih lopti. Njegov idol, Lebron Džejms, bio je za nijansu slabiji u skoro svim tim statističkim kategorijama: 25 poena (šut 11/15 za dva, 0/5 za tri), devet skokova, osam asistencija, četiri "krađe" i šest izgubljenih lopti.\nKod domaćina se uz "kralja" Džejmsa istakao još samo Entoni Dejvis, koji je bio i najefikasniji igrač "jezerdžija" sa 27 poena, uz 10 skokova i po dve blokade i asistencije, a odsustvo dobre podrške "sa klupe", kao i deset trojki manje od gostiju (sedam naspram 17, istina posle daleko manje pokušaja, 27, dok je Dalas to probao čak 49 puta, što je bilo više nego broj šuteva Maveriksa za dva poena - 48) na kraju su i odneli prevagu.\nAli, bilo je još simpatičnih scena na parketu čuvenog "Stejpls centra".\nBoban Marjanović je, pored uživanja sa decom navijača Lejkersa na poluvremenu...\n... a i neprijatnog iskustva na parketu, kada ga je svojom kretnjom Rejdžon Rondo "privukao", a onda dodavanjem omogućio da Dvajt Hauard zakuca "preko" Bobija...\n... i sam imao nekoliko odličnih poteza. Poentirao je on preko Hauarda...\n... a za četiri minuta na parketu, uz ta dva poena iz jedinog šuta, ostvario je dva skoka i pomogao da za to vreme gosti naprave pet razlike u svoju korist.\nNa kraju, uz 21 poen Dončića u drugom poluvremenu, u kome je naročito zablistao sa 16 poena i pet asistencija u trećoj deonici, kada su Maveriksi napravili ključnu seriju od 28:5, Dončić je i u, uz Medison skver garden, najslavnijoj hali pokazao da nije samo "trenutno čudo" već da je budućnost NBA lige uveliko stigla.\n"Mnogo nam znači ova pobeda. Pokazala nam je da možemo da igramo protiv velikih timova i sad samo treba tako da nastavimo", rekla je 20-godišnja senzacija posle duela sa idolom.


"Eko toplane" uspješno posluju četiri godine, korisnicima stabilnije grijanje - mojKontakt portal - Radio Televizija Kontakt\n“Eko toplane” uspješno posluju četiri godine, korisnicima stabilnije grijanje\nOsnivanjem “Eko toplana”, grad Banjaluka je u posljednje četiri godine uštedio više od 40 miliona KM, a njeni stanovnici dobili su sigurnije grijanje.\nZahvaljujući ovom preduzeću, zaustavljeni su višegodišnji problemi s kojima se susretala i lokalna i republička vlast, pošto je stara “Toplana”, iako su sufinansirani njeni troškovi, gomilala dugove, a pritom je i snabdijevanje mazutom često bilo otežano, zbog čega su ispaštali i korisnici.\nNakon maja 2017. godine, kada su “Eko toplane” osnovane, te u februaru 2018. godine počele ispo-ručivati toplotnu energiju, grijanje 20.000 korisnika, koje je ranije bilo dovedeno u pitanje, postalo je i stabilnije i ekološki prihvatljivo, a osim građana, ogromno rasterećenje osjetile su i grad-ska i republička kasa.\nDa su “Eko toplane” uspješna poslovna priča, dokazuje i to što su one jedno od rijetkih preduzeća u kojima Vlada Srpske ili jedinica lokalne samouprave ima značajno vlasničko učešće, a koje bilježi pozitivne finansijske rezultate.\nREZULTATI: Naime, u posljednje četiri godine, odnosno od početka rada, ovo preduzeće svake go-dine ostvaruje pozitivan finansijski rezultat. Pokazuju to i zvanični finansijski izvještaji, ali i izvještaji nezavisnih revizora.\nPrema mišljenjima revizora, finansijski izvještaji za svaku poslovnu godinu prikazali su istinito i objektivno, po svim materijalno značajnim pitanjima, finansijski položaj “Eko toplana” na kraju svake poslovne godine, kao i rezultate njihovog poslovanja i novčane tokove za svaku završenu po-slovnu godinu, u skladu sa Zakonom o računovodstvu i reviziji Republike Srpske.\nSve obavljene revizije bile su u skladu sa Međunarodnim revizijskim standardima, a revizori su izrazili uvjerenja da su revizorski dokazi koji su prikupljeni, dostatni i primjereni kao osnova za izražavanje tih mišljenja. Svi revizorski izvještaji redovno su svake godine dostavljani i gradu Banjaluka, kao jednom od osnivača “Eko toplana”.\nIzvještaje o poslovanju, finansijske izvještaje, kao i izvještaje nezavisnih revizora za svaku poslovnu godinu redovno je usvajala Skupština Društva.\nOsim toga, Skupština grada Banjaluka je za svaku poslovnu godinu usvojila informaciju o poslova-nju, kao i informaciju o planu poslovanja, što je još jedan od dokaza ostvarenja pozitivnih poslo-vnih rezultata i transparentnosti poslovanja.\nIzvještaji o poslovanju, kao i planovi poslovanja “Eko toplana” javno su dostupni na web-stranici grada Banjaluka.\nSTABILNOST: “Eko toplane” Banjaluka uspješno su završile i 2020. poslovnu godinu. U toj godini, uprkos problemima izazvanim pandemijom virusa korona, “Eko toplane” su ostvarile pozitivan fi-nansijski rezultat, a ostvarena neto dobit iznosi 523.437 KM.\nI u uslovima pandemije obezbijeđena je puna stabilnost i likvidnost poslovanja, a ukupne finansij-ske obaveze smanjene su za više od 1,3 miliona KM, čime je zaduženost smanjena za 45 odsto.\nUkupni prihodi ostvareni u 2020. godini su 21.150.157 KM i veći su za 2,3 odsto u odnosu na 2019. godinu.\nNegativan uticaj pandemije na poslovanje i finan-sijski rezultat je iznosio više od 1,2 miliona KM, što znači da bi bez toga ostvarena neto dobit bila veća od 1,7 miliona KM. U godini prije, odnosno 2019, ostvarena neto dobit bila je 1.113.907 KM, što pokazuje trend uspješnog poslovanja.\nDIVIDENDA: U decembru prošle godine prvi put osnivačima je isplaćena dividenda iz dobiti u izno-su 200.000 KM, a ove godine već je donesena odluka o isplati dividende u iznosu od 400.000 KM. Ujedno, “Eko toplane” su jedino preduzeće u kojem grad Banjaluka ima vlasničko učešće, a koje isplaćuje dobit.\nPodsjećamo, preduzeće “Eko toplane” Banjaluka d.o.o. osnovano je 30. maja 2017. godine, a izgra-dnja novog objekta toplane započela je već prvog narednog radnog dana – 1. juna.\nU skladu sa svim ugovorenim rokovima, toplana na biomasu, odnosno drvnu sječku, instalisane snage 49 MW, sagrađena je u rekordnom roku od sedam i po mjeseci.\n“Eko toplane” počele su sa sukcesivnim puštanjem u pogon kotlova u novembru 2017. godine, a komunalna djelatnost ovom preduzeću je, odlukom Skupštine grada, povjerena 1. februara 2018. U tom mjesecu su “Eko toplane” krenule i s isporukom toplotne energije po odluci Skupštine grada Banjaluka.\n“Eko toplane” su, podsjetimo, formirane nakon kolapsa sistema daljinskog grijanja u Banjaluci, jer zbog nagomilanih gubitaka i obaveza nastavak poslovanja stare “Toplane” nije bio moguć, a grijanje 20.000 korisnika bilo je ozbiljno dovedeno u pitanje.\nBrojke su jasne: ukupne obaveze stare “Toplane” u 2017. godini bile su veće od 95 miliona KM, što je predstavljalo više od 60 odsto gradskog budžeta.\nRASTEREĆENJE: Osnivanjem “Eko toplana” grad Banjaluka je u posljednje četiri godine, dakle, uštedio više od 40 miliona KM, jer su staroj “Toplani” u prethodnom periodu svake godine obez-bjeđivane subvencije, pozajmice i garancije kako bi se obezbijedio energent i funkcionisanje sistema daljinskog grijanja.\nSamo od 2008. do 2018. godine grad Banjaluka i Vlada Srpske su bili prinuđeni da za potrebe nabavke energenta, kroz subvencije, pozajmice i garancije daju staroj “Toplani” oko 120 miliona KM, jer bez te pomoći grijanje u gradu nije bilo moguće.\nZahvaljujući formiranju novog preduzeća “Eko toplane” Banjaluka, nije više bilo potrebe da Vlada i grad Banjaluka subvencionišu gradsku toplanu.\n“Eko toplane” su u vlasništvu “IEE technology” sa 51,03 odsto i grada Banjaluka sa 48,97 odsto vlasničkog učešća. Samo osnivanje i izgradnju nove toplane podržala je Evropska banka za obnovu i razvoj (EBRD), a projekat je prošao sve revizije i pod stalnim je nadzorom EBRD-a.\nPRIZNANJE: Rezultati koji su postignuti su i krunisani. Naime, grad Banjaluka osvojio je bron-zanu medalju EBRD-a za izgradnju nove toplane na biomasu, kao jedan od najboljih projekata koje je ova međunarodna finansijska institucija finansirala tokom 2017. godine.\nOvo prestižno priznanje za koje su kandidovani brojni projekti koje je EBRD finansirala širom svijeta osvojeno je na 27. godišnjem samitu EBRD-a, održanom 9. i 10. maja 2018. godine u Jordanu. Priznanje je osvojeno u kategoriji projekata koji se odnose na održivu energiju.\nProjekat “Eko toplana” je i na međunarodnom nivou verifikovan kao izuzetno kvalitetan, posebno ako se ima u vidu da je prošao i sve provjere EBRD-a, ali i da EBRD vrši redovne monitoringe “Eko toplana” kroz Ugovor o implementaciji projekta i da dosad nije bilo primjedaba.\nNajviše vakcinisanih u Banjaluci, Gradišci i Trebinju\nLončar: Srbija prva u svijetu dobija novi lijek protiv korone


Potpisan Memorandum o saradnji KEI i Fakulteta pravnih nauka\nDatum objave 10.04.2019 12:12 | Autor KEI\nPredstavnici Kancelarije za evropske integracije i Fakulteta pravnih nauka Univerziteta Donja Gorica potpisali su Memorandum o saradnji, kojim je predviđeno sprovođenje aktivnosti od zajedničkog interesa i obavljanje stručne prakse studenata te univerzitetske jedinice u Kancelariji za evropske integracije.\nMemorandum o saradnji, koja će se zasnivati na principima partnerstva, transparentnosti i međusobnog informisanja, danas su potpisali glavni pregovarač Aleksandar Drljević i dekan Fakulteta pravnih nauka Zoran Stojanović.\nDrljević je podsjetio da je jedan od izazova na putu prema Evropskoj uniji kvalitetna priprema crnogorske verzije pravne tekovine EU.\n„Naš zadatak, kao države kandidata, je da obezbijedimo dovoljan broj pravnika lingvista za rad u službama institucija Evropske unije. Zbog toga je cilj ovog Memoranduma sprovođenje projekata od zajedničkog interesa u oblasti evropske integracije, koji će studentima Fakulteta pravnih nauka, kroz usavršavanje i obavljanje stručne prakse u Kancelariji za evropske integracije, omogućiti da unaprijede svoja znanja i primijene u praksi ono što izučavaju na fakultetu“, istakao je on.\nGlavni pregovarač je pozvao studente da iskoriste period studija i što više se upoznaju sa djelokrugom rada crnogorskih institucija, naročito Kancelarije za evropske integracije i aktuelnostima iz procesa pristupanja EU, kako bi sjutra svoj potencijal i znanje iskoristili u svrhu unapređenja stanja u svojoj državi, bilo kroz radni angažman u Crnoj Gori ili pak u institucijama EU.\nStojanović je zahvalio na mogućnosti da se studenti Fakulteta pravnih nauka kroz praktičan rad usavršavaju u Kancelariji za evropske integracije, ističući da će to biti samo jedan segment saradnje predviđene ovim Memorandumom.\n„Praksa u Kancelariji za evropske integracije studentima će u velikoj mjeri pomoći da savladaju pravnu terminologiju. Usaglašavanje crnogorskog zakonodavstva sa pravnom tekovinom EU je težak posao, zbog čega je dobro da već sada počnemo da pripremamo mlade kadrove koji će kroz koju godinu biti sposobni da razumiju tu pravnu terminologiju. Na ovaj način će i naši studenti dati svoj doprinos ovom poslu od nacionalnog značaja“, rekao je dekan Fakulteta pravnih nauka.


NOVI ČAMAC ZA NOVE POBEDE - Glas Podrinja\nNOVI ČAMAC ZA NOVE POBEDE\nRafting klub „Drinska regata“ iz Ljubovije do sada je beležio odlične rezultate na državnom prvenstvu i Evro kupovima, a od sada će imati priliku da ide korak napred. Od srede u posedu kluba nalazi se jedan od najkvalitetnijih rafting čamaca na svetu, čamac čija je posada osvajala najznačajnija takmičenja u rafting sportu. Čamac je stigao iz Slovenije, iz bratske opštine Straža, a dolasku je doprinelo dobro prijateljstvo između Gorana Josipovića i predsednika opštine Straža Dušana Krštinca.\n-Rafting klub „Drinska regata“ do sada je imao u posedu turističke rafting čamce, kao i desantne na kojima smo trenirali, i posle čega smo pravili dobre rezultate. Ovaj čamac, jedan od najkvalitetnijih na svetu, dajem nam za pravo da se kroz 2-3 godine borimo za najviša mesta kako u našoj državi, tako i na evropskoj sceni. Naravno zahvalio bih se svima koji su pomogli da ovaj čamac stigne u Ljuboviju, pre svega članovima našeg rafting kluba, kao i Goranu Josipoviću i predsedniku opštine Straža Dušanu Krštincu ““ izjavio je predsednik Rafting kluba „Drinska regata“ Zoran Vojinović.\nDobra saradnja dve bratske opštine već daje rezultate.\n-Prisustvovao sam Evropskom prvenstvu u raftingu koje je bilo održano sredinom maja u Sloveniji, tačnije u našoj bratskoj opštini Straža na reci Krki, iz koje potiče klub Gimpeks Straža, koji je evropski i svetski prvak. Zaista je lepo videti koliko ljudi u ovoj opštini žive za rafting sport. Sa prijateljima sam odmah nakon završetka prvenstva porazgovarao o mogućoj saradnji u oblasti raftinga, gde su oni predložili da se pobratime i 2 kluba, gde bi klub iz Straže dolazio u Ljuboviju na pripreme a naš rafting klub kod njih. Veliku zahvalnost svakako dugujemo našem velikom prijatelju Dušanu Krštincu bez koga ove saradnje sigurno ne bi bilo ““ rekao je Goran Josipović.


Grad kontinuirano radi na uređenju Šumica - Glas Podrinja\nNačelnik Gradske uprave odgovorio na navode ministra Đorđevića\nMislimo da je za ove ljude neophodno obezbediti nove objekte koji su dostojni sugrađana u 21. veku, a ne obećavati kanalizaciju, vodu i putnu infrastrukturu u nelegalnom i neformalnom naselju, upravo u tome je razlika između Grada i Povereništva, tvrdi Milan Vasić\nNačelnik Gradske uprave Milan Vasić, održao je prošlog četvrtka u Gradskoj upravi, konferenciju za novinare sazvanu povodom „neistinitih navoda ministra za rad, zapošljavanje, boračka i socijalna pitanja, Zorana Đorđevića i predstavnika Srpske napredne stranke u Šapcu o nezainteresovanosti Grada Šapca za uređenje naselja Šumice“.\nPrema njegovim rečima, Grad Šabac već dve godine kontinuirano radi na obezbeđenju boljih uslova za stanovnike naselja Šumice. U vezi s tim pripremljen je projekat sa idejnim rešenjem za izgradnju novog naselja. Sve u skladu sa propisima, s obzirom na to da je kako kaže postojeće nelegalno.\n-Delovi postojećeg naselja su prema planskim dokumentima namenjeni za izgradnju javnih saobraćajnih površina, a delovi se nalaze u zoni zaštitnog koridora železnice. Da bi se postojeći objekti u zaštitnom koridoru legalizovali, potrebna je saglasnost JP „Železnice Srbije“. Deo naselja koje je u sredu posetio ministar Đorđević, nikako nije moguće legalizovati, što znači, da u tom delu nije dozvoljena izgradnja vodovodne, kanalizacione mreže i putne infrastrukture- objašnjava načelnik Gradske uprave Milan Vasić i dodaje da je neverovatno da povereništvo Srpske napredne stranke u Šapcu to nije znalo, i na taj način ministra dovelo u zabludu.\nDa bi rešio ovaj problem, Grad Šabac je zajedno sa Ministarstvom građevinarstva, saobraćaja i infrastrukture i Kancelarijom za ljudska i manjinska prava, sproveo projekat pod nazivom ,,Tehnička podrška za unapređenje životnih i stambenih uslova romske populacije u neformalnim naseljima”, u okviru IPA 2013. Projekat je kao ugovorno telo vodilo Ministarstvo finansija.\n-Projekat je imao dve komponente, jedna se odnosila na izradu urbanističko tehničke dokumentacije za novo naselje, koju je grad i uradio, i druga koja se odnosila na podršku socijalnoj inkluziji Roma i Romkinja, kroz formiranje Mobilnog tima kao tela koje će komunicirati sa stanovnicima naselja na terenu i koji je posetio i obavio razgovore sa svih 69 porodica u tom naselju- istakao je Vasić.\nGovoreći o tome šta je projektom predviđeno, načelnik Milan Vasić je objasnio da je predviđeno da se deo stambenih objekata izgradi u onom delu postojećeg naselja Šumice u kom je dozvoljena izgradnja, i samim tim moguća legalizacija i priključenje na komunalnu infrastrukturu.\n-Kada je u pitanju drugi deo, Grad je obezbedio dodatnu parcelu u Ulici Bože Milanovića, gde će biti izgrađena 21 kuća. Planirano je da u naselju bude izgrađen i dodatni sadržaj za kvalitetnije provođenje slobodnog vremena građana. Urađeni projekat predviđa izgradnju individualnih kuća sa okućnicom i izgradnju nekoliko stambenih zgrada. Važno je napomenuti da je planirano 15 stambenih rešenja više nego što je broj porodica u naselju, iz razloga uvećanja porodica, doseljavanja i slično - naveo je Vasić.\nGrad Šabac je spreman za predstojeći javni poziv za grant iz IPA 2018, koji će biti raspisan u septembru, na kom će da aplicira upravo sa ovim projektom. Takođe je spreman da kao što je rešen problem kolektivnog centra u Varni i izgradnjom 3 zgrade socijalnog stanovanja u Ulici Zeke Buljubaše u kojima sada žive biši korisnici tog centra, reši i ovaj problem naselja Šumice.\n-Mi mislimo da je za ove ljude neophodno obezbediti nove objekte koji su dostojni građana u 21. veku, a ne obećavati kanalizaciju, vodu i putnu infrastrukturu u nelegalnom i neformalnom naselju, upravo u tome je razlika između Grada i Povereništva- zaključio je Vasić.\nPodsećanja radi, ministar Đorđević je prilikom nedavne posete Šapcu i naselju „Šumice“ izjavio da „ovi ljudi zaslužuju dostojanstven život i iznenađen sam bezobzirnošću lokalne vlasti koja je dopustila da u samom centu grada postoji ovakvo naselje.\n-Zaslužuju da u 21. veku imaju i struju i vodu i kanalizaciju. SNS je stranka koja ima modernu viziju jedne razvijene Srbije u kojoj nema ovakvih naselja. Posle pobede na ovim izborima ćemo raditi na tome da ovo naselje dobije sve to kako bi ovi ljudi mogli da žive na jedan dostojanstven način. Mislim da je to najmanje što možemo da učinimo, a onda da vidimo kako da napravimo inkluziju i da oni postanu sastavni deo društva. Mislim da je ova sadašnja vlast u Šapcu njih potpuno marginalizovala, da oni nemaju nikakav dodir sa onim što se dešava u Šapcu, iako su tu na 200-300 metara od samog centra. Mi ćemo odmah posle pobede na ovim izborima svakako ovde, kad je u pitanju Šabac, početi da radimo zajedno sa ovim ljudima. Mi smo shvatili šta je njima prioritet i šta je ovoj deci najvažnije. Najvažnije je da krenemo od elementarnih uslova, a to je struja, voda i kanalizacije, zatim da se asfaltira i da se osvetli, a onda da vidimo kako možemo dalje da im pomognemo. Neću čekati kraj izbora, nego ću već koliko danas, napisati lokalnoj samoupravi da je ovo sramota. Sramota je za Šabac, za Mačvu, sramota je za Srbiji, rekao je između ostalog Zoran Đorđević.


Podgorica: Nastavnica dobila otkaz jer je đacima rekla da crnogorska crkva ne postoji - Naši u svetu\nObjavljeno 25/05/20 u 12:30\nNastavnica fizičkog u podgoričkoj Osnovnoj školi “Sutjeska” dobila je otkaz jer je đacima na času rekla da crnogorska nacija i crnogorska crkva ne postoje i objasnila im zašto nije dobar zakon o slobodi veroispovesti.\nPrema pisanju podgoričkih Dnevnih novina to se dogodilo pre oko tri meseca, što je potvrdilo i crnogorsko Ministarstvo prosvete uz obrazloženje da je otkaz dobila “zbog zapanjujuće zloupotrebe maloletne dece u političke svrhe”, prenosi portal RTCG.\n“E, tu je problem, što ne možeš ti sada što je do juče bila Srpska pravoslavna crkva da kažeš da je to Crnogorska pravoslavna crkva. Ne možeš, jer nije to crnogorska već srpska pravoslavna crkva. E sad, narod ne želi da ide u Crnogorsku pravoslavnu crkvu, jer ta crkva ne postoji…Zato narod šeta…”, rekla je, između ostalog, nastavnica.\nAustrija: Dobili otkaze preko velikog ekrana, imena napisana u zelenom i crvenom…


„Kremaljski izveštaj“ — mešanje u unutrašnje poslove Rusije - Sputnjik Srbija\n06:58 06 Maj 2021\n„Kremaljski izveštaj“ — mešanje u unutrašnje poslove Rusije\n22:43 29.01.2018 (osveženo 22:44 29.01.2018) Preuzmite kraći link\nTakozvani „Kremaljski izveštaj“, koji bi trebalo da bude objavljen 29. januara, predstavlja pokušaj da se utiče na tok predizborne kampanje u Rusiji, izjavio je zamenik predsednika Državne dume Rusije Petar Tolstoj.\n© Sputnik / Kirill Kalinikov\nKako Amerika pokušava da utiče na izbore u Rusiji\n„’Kremaljski izveštaj‘ nije ništa drugo do pokušaj da se utiče na tok predizborne kampanje u Rusiji, a to je mešanje u unutrašnje poslove druge države u najčistijoj formi“, istakao je Tolstoj.\nIstovremeno, on navodi da su Rusi potpuno ravnodušni prema novim sankcijama i ovom izveštaju.\nOn smatra da su antiruske sankcije vrlo gruba greška Sjedinjenih Američkih Država, koje se u predstavama o Rusiji i dalje orijentišu na marginalne branioce ljudskih prava i liberalnu inteligenciju.\nBela kuća: „Korak dalje“ u procesu antiruskih sankcija\nRuski bankar: Američke sankcije su kao kiša...\nKremaljski izveštaj, Državna duma Rusije, Petar Tolstoj


SSP: Rekonstrukcija atletskog stadiona u Kraljevu trebalo da bude završena u aprilu 2019. godine - Politika - Dnevni list Danas\nPočetna » Politika » SSP: Rekonstrukcija atletskog stadiona u Kraljevu trebalo da bude završena u aprilu 2019. godine\nStranka slobode i pravde (SSP) saopštila je danas da je rekonstrukcija atletskog stadiona u Kraljevu trebalo da bude završena u aprilu 2019. godine, a da je građane Kraljeva koštala više od 200 miliona dinara.\n1Piše: FoNet 27. septembra 2020. 12.37\nFoto: SSP Kraljevo\nU saopštenju, SSP je komentarisao to što je ministar omladine i sporta Vanja Udovičić na otvaranju manifestacije „Mali sajam sporta“ rekao da on i lokalna vlast mogu da se ponose onim što su uradili, te je SSP pitao „čime se to ponosi“.\nU saopštenju se navodi da je Kraljevo jedan od retkih gradova u Srbiji koji nema zatvoreni bazen i ističe da su Kraljevčani od 1994. godine 12 puta bili prvaci druge lige, a nikada nisu igrali u prvoj jer nemaju zatvoreni bazen.\n„Kažete da brinete o omladini. U čemu se ogleda vaša briga? U samopromociji i fotografisanju pored nezavršenog atletskog stadiona, dok kraljevačka omladina još na treninge plivanja odlazi u susedne gradove“, upitao je Inicijativni odbor SSP Kraljevo.\nAtletski stadion, Rekonstukcija, SSPKraljevo\nČekaju Don Djidolara da sagrade objekat za „Velikog Brata“.


Izvršenje budžeta Grada Bijeljina pred odbornica "Za devet mjeseci ostvaren suficit od gotovo 10 miliona KM" - Srpskainfo\nIzvršenje budžeta Grada Bijeljina pred odbornica "Za devet mjeseci ostvaren suficit od gotovo 10 miliona KM"\nGrad Bijeljina je za devet mjeseci ove godine ostvario suficit u iznosu od 9.940.439 KM, navedeno je u izvještaju o izvršenju budžeta u tom periodu, koji će u srijedu, 8. decembra, biti razmatran na sjednici gradskog parlamenta.\nCilj izvještaja je da informiše o ostvarenju prihoda i primitaka budžeta za period januar-septembar, kao i o trošenju sredstava koja su raspoređena budžetskim korisnicima/potrošačkim jedinicama, navedeno je u skupštinskim materijalima.\nBudžetu grada za ovu godinu u iznosu 51.527.729 KM usvojen je 1. aprila, a u periodu januar-septembar prikupljeno je 42.252.075 KM, što je ostvarenje od oko 82 odsto, dok je u odnosu na isti period prošle godine ostvarenje veće za oko tri odsto.\nBudžetska sredstva raspoređena su za tekuće rashode u iznosu 40.933.069 KM, kapitalne izdatke 6.529.496 KM, budžetsku rezervu 40.000 KM i ostale izdatke u iznosu 4.015.164 KM.\n– Realizovano je ukupno 32.311.639 KM rashoda i izdataka, što predstavlja oko 63 odsto od godišnjeg plana. U odnosu na isti period prošle godine realizacija je niža za oko 14 odsto – navedeno je u materijalima.\nBudžetski prihodi ostvareni su u ukupnom iznosu od 41.246.036 KM, a budžetski rashodi od 28.225.072 KM i na osnovu te razlike ostvaren je bruto suficit u iznosu 13.020.964 KM.\n“Manji za oko 1,5 milion KM u odnosu na prošlu godinu” Skupština Bileće usvojila budžet za 2022.\nSkupština opštine Laktaši usvojila budžet za narednu godinu: Rekordnih 28,5 MILIONA KM u opštinskoj kasi (FOTO)\nKAKO UVEĆATI BUDŽET Čišćenje korita Sane skuplje za 25 odsto\n– Korekcijom tog iznosa za primitke /po osnovu prodaje i slično/ i izdatke po osnovu otplate duga i druge izdatke, dobija se podatak da je grad Bijeljina za devet mjeseci ove godine ostvario pozitivnu razliku u finansiranju, odnosno, budžetski suficit u iznosu od 9.940.439 KM – navedeno je u skupštinskim materijalima.\nPrihodi i primici za nefinansijsku imovinu budžetom grada za ovu godinu planirani su na nivou od 50.061.015 KM, a za prvih devet mjeseci ostvareni su u iznosu 41.698.610 KM, što predstavlja 83,30 odsto godišnjeg plana, što je u odnosu na isti period lani ostvarenje veće za 6.606.662 KM.\nIz prikupljenih budžetskih sredstava za ovu godinu planirano je finansiranje rashoda i izdataka za nefinansijsku imovinu u ukupnom iznosu od 47.512.565 KM.\nIzvršenje za devet mjeseci iznosi 29.430.568 KM, što predstavlja 61,95 odsto godišnjeg plana, odnosno 82,59 odsto u odnosu na plan za posmatrani period, navedeno je u materijalima.\nPo osnovu svih prihoda i primitaka koji su planirani budžetom ukupno je prikupljeno 42.252.075 KM, što predstavlja 82 odsto u odnosu na godišnji plan i za tri odsto više nego što je prikupljeno u istom periodu prošle godine.\nPrihodi koji se ne planiraju budžetom, koji su evidentirani na drugim fondovima, ostvareni su u ukupnom iznosu 453.346 KM, navedeno je u dokumentima.\nU devetomjesečnom periodu ukupni rashodi i izdaci koji se planiraju u budžetu grada realizovani su u iznosu 32.311.639 KM, što je 63 odsto u odnosu na godišnji plan i za oko 14 odsto manje u odnosu na isti period prošle godine.\n– Budžetom grada Bijeljina za ovu godinu sredstva budžetske rezerve planirana su na nivou od 50.000 KM, a ukupan iznos odobrenih i raspoređenih sredstava 9.900 KM – navedeno je u skupštinskim materijalima.\nGradovi budžetgrad bijeljinasuficit\nZavršena sjednica Skupštine grada Prijedor: Usvojen rebalans za ovu i nacrt budžeta za iduću godinu\nKrivokapić kategoričan: Ostavka vlade u junu ako budžet ne bude održiv\n"Postoji niz primjedbi" Skoko poručio da budžet i ekonomska politika ne mogu biti na dnevnom redu\n“To će biti samo početak zajedničkog posla” Krivokapić pozvao DF da podrži usvajanje budžeta\nOdbornici u Kostajnici donijeli odluku: Usvojen rebalans za ovu i budžet za iduću godinu\nSJEDNICA NSRS NEĆE BITI ODRŽANA Vlada povukla budžet i ekonomske mjere iz procedure\nBudžet Srpske OŠTEĆEN ZA 6,9 MILIONA KM: Poreska uprava RS obavijestila tužilaštva\nZADUŽUJEMO NEROĐENU DJECU Stanić upozorava na nekažnjavanje kriminala\nU Bolnici "Srbija" hospitalizovana 42 pacijenta: Jedan pacijent na respiratoru, 41 koristi kiseoničku terapiju


Momirović: S ekološkom infrastrukturom Stara Pazova i Inđija više neće imati problem otpadnih voda – Dnevni Magazin\nMomirović: S ekološkom…\n“Mi gradimo prugu koja će biti najbrža u istočnoj Evropi. Ne smemo da dozvolimo da to dezavuiše komunikacije na lokalu, moramo da izgradimo nadvožnjake. Pre dve-tri nedelje smo bili u Batajnici i smirili smo ljude, objasnili im da nećemo pustiti brzu prugu dok ne izgradimo nadvožnjak, dok vama ne omogućimo komunikaciju”, rekao je Tomislav Momirović tokom obilaska radova na nadvožnjaku u Staroj Pazovi i puta ka Banovcima.\n“Nije nama cilj da onemogućimo slobodan protok ljudi u Staroj Pazovi i Batajnici i svuda na potezu od Beograda do Novog Sada, jer mi ovo sve radimo zbog građana”, naglasio je Momirović.\n“Ako brzo završimo projektovanje, ako rešimo sve imovinsko-pravne odnose mi to možemo da uradimo za godinu i po do dve godine, i Stara Pazova i Inđija više neće imati problema sa otpadnim vodama. Mi smo rešeni da u narednih pet godina 80 odsto otpadnih voda prečistimo”, istakao je Momirović.\nIzuzetno važna izgradnja kanalizacione infrastrukture\nPredsednik opštine Stara Pazova Đorđe Radinović ocenio je da je najava izgradnje kanalizacione isnfrastrukture izuzetno važna za građane dveju opština.\n“To je nešto najlepše što smo mogli čuti. Zahvaljujem ministru, celoj Vladi i, pre svega, predsedniku Aleksandru Vučiću koji je uvek imao razumevanja za Staru Pazovu i doveo veliki broj kompanija ovde. Mi smo 2012. imali oko 9.500 građana u stalnom radnom odnosu, a sada je 25.000 ljudi zaposleno”, naglasio je Radinović.\ndodao je da se priprema dokumentacija za rekonstrukciju puta Stari Banovci-Krnješevci koji povezuje autoputeve E75 i Zagreb-Beograd, i da će za mesec dana biti raspisan konkurs.


Obeležena godišnjica bombardovanja kineske ambasade - Sputnjik Srbija\n06:03 27 Maj 2020\n13:21 07.05.2016 (osveženo 13:22 07.05.2016) Preuzmite kraći link\nPolaganjem venaca danas je obeležena 17. godišnjica bombardovanja kineske ambasade u Beogradu, a ambasador te zemlje Li Mančang poručio je da Kina neće zaboraviti istoriju, ali da treba gledati u budućnost i da ljudi žive u miru i slozi.\n„Srdačno zahvaljujemo što svake godine prijatelji iz Srbije zajedno sa Kinezima koji borave u Beogradu i Srbiji i službenicima naše ambasade obeležavaju današnji dan. Mi nećemo zaboraviti istoriju, ali je cilj toga da gledamo u budućnost, da ljudi žive u miru i slozi, da se međusobno pomažu, a ne suprotno“, rekao je ambasador novinarima.\nZahvalio je Vladi Srbije što podržava kineske suštinske i vitalne interese, navodeći da Kina podržava Srbiju.\n„Srbija je nama iskreni prijatelj, tako je bilo, danas je i biće i sutra“, naglasio je Mančang, koji je sa gradskim menadžerom Goranom Vesićem i predsednicom Udruženja novinara Srbije Ljiljanom Smajlović položio vence u znak sećanja na godišnjicu bombardovanja ambasade i stradanja tri kineska novinara.\nVesić je napomenuo da moramo da gledamo u budućnost i vodimo računa da se takve situacije više nikada ne ponove. Kako je dodao, tri kineska novinara nisu jedini novinari i jedini nevini ljudi koji su stradali u tom ratu, a obaveza svih je da se sećaju stradalih.\n„Na mestu gde se nalazila ambasada ubuduće će biti kineski kulturni centar, verujem da će u okviru njega biti podignuto i obeležje novinarima koji su stradali, kako bi na taj način ostalo trajno sećanje na njih“, istakao je gradski menadžer.\nSmajlovićeva je rekla da UNS duboko veruje da su kineski novinari ubijeni ne samo zato što su radili svoj posao, već i zato što su nam bili prijatlji.\n„Duboko poštujemo sećanje na te ljude i nećemo ih nikada zaboraviti“, istakla je Smajlovićeva.\nAmbasada je pogođena sa tri projektila — južni deo zgrade pogodile su dve rakete, jedna poslednji sprat, a druga prizemlje, dok je treći projektil srušio prizemlje i podrum zapadnog dela zdanja u Novom Beogradu — vidno obeleženog kao objekat od diplomatskog značaja.\nSvest i podsvest Madlene O.\nKoliko Srba NATO sme da ubije\nDa li će Srbi proći kao Indijanci\nSrpski mart — ratovi, ubistva i nemiri\nNATO agresija, ambasada, bombardovanje, NATO, Li Mančang, Ljiljana Smajlović, Goran Vesić, SRJ, Kina, Srbija